text:
Tá ið pápi teirra hvørvur á løgnan hátt, broytist lívið hjá Bobbie, Petur og Phyllis brádliga.
Eitt ýl hoyrist langt burtur. Tað er Minotaurus. Skrímslið bíðar innast í villiniborgini.
Eirikur setur seg á sletuna.Hann setir frá við beinunum og fer av stað.
Atli heldur næstan alt vera ræðuligt.
19 meir og minni ósannlíkar søgur.
Stina gongur í fjórða flokki. Hon ger altíð skúlating.
Tey siga, at tað spøkir i skúlanum. Alda ætlar at prógva, at tað passar ikki.
Ægeus ristir syrgin við høvdinum.Eg fái ikki frið á mær, fyrr enn tú ert aftur her.
Ja, men tað man Teseus fara at klára. Tú sigur hann vera ein raskan stríðsmann? Nú er røddin á Medeu aftur spo...
Teseus fer út á sandin. Hinumegin stendur Arion. Vøddarnir eru sum tog undir húðini.
Malja sleppur ikki inn í holuna hjá dreingjunum. Teir siga, at hon luktar.
Ria og Julia skulu sova hjá Malju. Karin sleppur ikki, tí hon er sjúk.
Karin og vinkonurnar spæla mussispæl saman við dreingjunum í pútirúminum. Karin vil fegin mussa Leiv, men ikki...
Karin erforelskað í Búgva. Hon hevur keypt honum eina gávu. Ein dagin fær hon eitt sms frá Búgva.
Í bókini eru 17 fitt, smá rím: Mánaferðin hjá Lítluni - Allir seyðamenn í Hesti - Veltipetur - Knút - Trapputr...
Í gráu skýmingini hoyrir Teseus hin villa láturin. Barnið fer at skelva av ljóðinum.
Tað er ein góðan summardag. Katla og Stina svimja í sjónum.
Henry fer ti Suðurafrika at leita eftir beiggja sínum, George, sum hann gjørdist óvinur við fyri nógvum árum s...
Jóal og Ina møtast ein dagin. Tey hava ikki sæð hvørt annað fyrr.
Skalt tú eitast at vera brandmaður? sigur Regin við Eirik. Tú ert tann løgnasti lortungin í øllum heiminum.
Í fyrru søguni fáa Hanna og Emma vitjan av einum súrum gesti, hvat skulu tær gera?
Í seinnu søguni hava tær f...
Ein dagin kemur ein venjari frá einum øðrum liði og spyr Turbo, um hann vil venja saman við teimum. Tað er eit...
Í hesi bókini gerst Turbo forelskaður í Suffíu. Hann torir ikki at siga tað við Suffíu, so hann fær Símun at h...
Eitt kvøldið spæla Ólavur, Símun og Turbo í skúlagarðinum. So síggja teir eina kjallarahurð, sum stendur á glo...
Nógv sløg av smáfugli eru komin til Føroya, síðan viðarlundir eru komnar, og fólk eru farin at fáa sær urtagar...
Sámal verður bangin er sjálvstøðugt framhald av Sámal púra einsamallur.
Um Sámal, sum saman við vinmanninum Óla fer at kanna ein bil, sum av onkrari grund er endaður inni í garðinum ...
Í Sakarias og pápin fara faðir og sonur útferð, har teir skulu búgva í tjaldi. Hetta er ikki nakað, ið hóvar S...
Sakarias hevur føðingardag. Hann er bæði spentur og stúrin, tí hetta er fyrstu ferð, at pápin kemur at vitja, ...
Í hesari bókini er Lý komin aftur úr Amerika, har hon hevur búð, og tað hóvar ikki Elini, tí dreingirnir fjepp...


c: text/html

text:
Heilt síðan byrjanina hjá sjúkrahúsunum hevur stríð og kapping verið millum tey trý sjúkrahúsini. Stríðið hevur snúð seg um tørvin á einstaka sjúkrahúsinum mótvegis tørvinum at miðsavna servitan. Politikarar hava ikki megnað at lyft seg upp um tað kjakið.
- Hetta er eitt kjak , sum javnan verður reist í løgtinginum og í øðrum politiskum orðaskifti, har polariserandi sjónarmið merkja kjakið. Tað er neyvan at taka munnin ov fullan at siga, at hetta huglagið søguliga ikki hevur eggjað til samstarv tvørtur um sjúkrahúsini, staðfestir frágreiðingin um føroyska sjúkrahúsverkið, sum er handað landsstýrinum í dag.
Serfrøðingabólkurin hevur havt til uppgávu at lýsa, hvørjir høvuðstrupulleikar eru í sjúkrahúsverkinum, og hvørjar avleiðingarnar eru av teimum. Bólkurin er mannaður av umboðum fyri øll trý sjúkrahúsinum og umboðum fyri alskyns viðkomandi fakbólkar.
Køva leiðslu og starvsfólk
Vantandi avgerðir á politiskum og umsitingarligum stigi skapa “ørkymlan og køvir leiðsluna og starvsfólkini á sjúkrahúsunum”, sigur serfrøðingabólkurin. Millum annað kemur hetta til sjóndar, hvussu býtið av sergreinum er í sjúkrahúsverkinum:
- Vantandi avgerðir um, hvar sergreinarnar skulu vera, hava ført við sær, at sergreinar hava tikið seg tilvildarliga upp á teimum trimum sjúkrahúsunum. Søgan hevur víst, at sergreinar fylgja teimum serlæknum, sum eru settir í starv, og tað hevur skapað dupult virksemi í heilt smáum sergreingum, t.d. innan bráðvirksemi, urologi, ortopædi og kardiologi.
Stríðið og atgerðarloysi í politisku skipanini hevur gjørt, at ov lítið fæst fyri peningin, sum løgtingið játtar.
- Samstundis sum politiska skipanin, íroknað Heilsu- og innlendismálaráðið, hevur trupult við at taka neyðugar yvirskipaðar avgerðir, merkir politisk uppílegging í smá mál, at sjúkrahúsverkið, sambært serfrøðingabólkinum, verður forðað í at raðfesta og effektivisera rakstrarliga virksemi í mun til peningin, sum løgtingið játtar.
Les alt álitið her
Sirið: Ikki enn eitt skuffuálit
Sirið Stenberg fekk handað álitið Menningarætlan fyri sjúkrahúsverkið í dag, 28. juni. Hon ásannar, at nógv álit eru komin seinnu árini, sum eru endað í politiskum skuffum. Men nú verður øðrvísi. Menningarætlanin verður framd, lovaði hon í Kringvarpinum í dag.
- Hetta er eitt ítøkiligt álit. Tað ber til at seta tiltøkini í verk beinanvegin, um semja er um tað. Hetta álitið er gjørt av teimum, sum eru við í tí dagliga arbeiðanum í sjúkrahúsverkinum. Tey vita, hvat tey tosa um. Hetta er lætt at seta í verk, og hetta álitið fer ikki í eina skuffu, sigur Sirið Stenberg, landsstýriskvinna í heilsumálum.
Les eisini: Ein felags sjúkrahúsleiðsla skal gerast fyri øll trý sjúkrahúsini

robotstxt: allowed

filter: keep


text:
Líkt er til, at góða sólin, sum hevur verið okkum kær eina tíð, kemur aftur um vikuskiftið. Í øllum førum viðhvørt og í støðum.
Veðurstovan DMI sigur, at tað verður framvegis turt og skýggjað fyri tað mesta, men sum frá líður í dag verður møguleiki fyri sólglottum. Hitin verður um 8 til 12 stig.
Í morgin verður eystan, 2 til 7 m/s, sum fer í landssynning. Turt og fyrst skýggjað, men sum frá líður fer sólin at skína. Hitin um dagin 10 stig.
So er tað sjálvt vikuskiftið. Leygardagin og sunnudagin verður eystan og landssynningur, 5 til 10 m/s. Turt um dagin, og tað verða sólglottar. Hitin um dagin verður 10 stig.


text:
Roðin hevur ognað sær eina mobila tannviðgerðareind.
Hendan íløgan ger, at tannlæknaviðgerðir nú kunnu fremjast á Røktarheiminum í Runavík og somuleiðis á sambýlunum, sum Roðin hevur ábyrgdina av, nevnliga á Vesturskin á Toftum og Sjóvarlon á Strondum.
Eisini er nú møguleki skaptur fyri, at pensjonistar, sum búgva heima og hava trupult at fara av húsum, kunnu fáa tannlæknaviðgerð heima hjá sær sjálvum.
Hetta er eitt stórt frambrot innan ta miðvísu tænastu, sum Roðin ynskir at veita sínum viðskiftafólki.
Slík mobil eind ger tað møguligt hjá tannlækna og tannrøktara, at koma út á stovnarnar, at gera fyribyrgjandi arbeiði og ávísar viðgerðir.
Tað er ein sannroynd, at fleiri og fleiri av teim, ið koma at búgva á røktarheimum og sambýlum hava sínar egnu tenn og sum framhaldandi krevja eftirlit og viðgerð. Við hesum átakið, er møguleikin nú munandi betraður, at fremja fyribyrgjandi arbeiði. Eingin ivi er um, at hetta hevur nakað við "lívskvalitet" at gera.
Tað, at útgerðin er á staðnum – og kann flytast frá stað til stað – kemur at lætta um hjá búfólki, sum sleppa frá at fara á tannlæknastovu. Eisini kemur tað at lætta um hjá starvsfólki, sum sleppa frá at fara út úr húsinum, tá eitt búfólk skal til tannlækna ella tannrøktara.
Fyri avvarðandi kemur hetta eisini at hava týdning.
Nevnast kann, at hugskotið til slíka mobila eind kom frá einum avvarðandi fyri nøkrum mánaðum síðan. Alt fyri eitt varð farið í gongd við at kanna møguleikan og hevur Tannlæknastovan i Runavík veitt holla ráðgeving og hjálp. Somuleiðis hevur Tannlæknafelag Føroya veitt góða ráðgeving, tikið sera væl undir við ætlanini og fegnast um átakið, sum leggur lunnar undir eitt meiri skipað tilboð innan eldratannrøktina.


text:
Á Ólavsøku 2008
Umborð á Star Saga
Pizza má man bara hava
Petur gubbi og tey vóru eisini á Ólavsøku Hettar er vinmaðurin, sum eg spældi við umborð á Norrønu
Svør við ljósið má man bara hava á Ólavsøku
Baldur og Aron á vitjan, vit spæla Playstation, Lego Star Wars sjálvandi Allar sodavatnirnar mugu eisini út aftir
Vit royna at anda inn
Hendrik var eisini á vitjan So eru vit til " syngi við á Vaglinum " á midnátt
Gudmundur í DARK WADER klæðum
Vit fáa okkum ein bita áðrenn vit fara oman á Vagli at syngja
Eg slapp at sita undir lítla beiggjanum hjá Mariu Síggji eg ikki sera stoltur út ?


text:
Sat og lurtaði eftir Sissal Kampmann og sendingini “Feminisma 2017“ fyrr í dag. Áhugavert at hoyra so klókar kvinnur sita og kjakast um eitt evni, sum eg eri so lítið áhugað í. Og hinvegin, sum eg siti og njóti gott av, eftir at hesir, fyrr nevndu reyðsokkar, hava slóðað leiðina fyri, at eg, sum eri kvinna, skuldi nakar ivast, kann fáa loyvi til at yvirhøvur hava eina meining, svart uppá hvítt. Uttan at verða brend á báli. Tí, nógv kann man halda um reyðu sokkarnar, men okkurt hava tær gjørt. At hugsa sær, at tað fyri ikki so nógvum árum síðani ikki var loyvt kvinnum at luttaka í eitt nú einum marathon, bert fyri at nevna eitt dømi. Og høvdu tær ikki brent brósthaldarar, barst fyri valrætti og fyri at verða hoyrdar og virdar eins væl og menn, so hevði klumman hjá mær, vissi eg væl at merkja hevði loyvi til at skrivað, sikkurt verið dikterað av einum manni. So, takk tit! Tit gera mun!
Tá tað so er sagt, so kann eg mangan undrast á, og øsast upp um, at sumt fær pláss í einum kjaki, og enntá útgivið í bók. Sum um hetta er nakað at kjakast um! Álvaratos!
Eg datt um hetta evnið fyri tíð síðani og varð aftur mint á tað ein dagin, eg drønaði runt á facebook. Har var ein mynd av einum kvinnuligum yogalærara, “all dressed in white”, í eini kringari positión, allarhelst kallað “svanurin” (ella okkurt líknandi), við útsýnið yvir “fullmánan”, ella í hesum føri “bloody moon”. Gleivandi, ósmæðin, við einum blóðpletti ímillum beinini. Tí hon hevði nemliga mánasjúku. Og mánasjúka er onki at skammast av. Tað er so natúrligt, at tað gott kann veittrast upp í høvdið á øllum. Og, fyri at tað ikki skal vera lygn, so skal man ikki kenna seg tvungnan at brúka bind, ella tampax. Tí hetta er natúrligt, og kvinnan skal ikki kenna seg skitna fyri tað. Nokk við undirkúgan, inn við “free bleeders”, tí soleiðis kalla tær seg. Læt blóðið renna frítt. Apropos marathon og feminismu, so var ein mynd av eini kvinnu, ið praktiseraði hetta her fría bløðaríið, meðan hon rann marathon. Streymandi niður eftir lørunum, tí tað er púra natúrligt. Tað er okey at bløða. At bløða meðan man rennur marathon. Og í staðin fyri at kenna seg tvungnan til at brúka bind, so kann man heldur bara skifta trussir nakrar ferðir um dagin. Tað gjørdi hendan her, ið hevur skrivað bókina: “Gennemblødt” (Maja Nyvang Christensen og Sine Cecilie Laub). Hví er tað betri at skifta trussir fleiri ferðir um dagin heldur enn at brúka bind? Hví yvirhøvur upphevja hasa mánasjúkuna til nakað so natúrligt, at tað blívur ónatúrligt?
Og nú er tað sikkurt onkur feministur, sum kundi hugsað sær at greitt mær frá, hví tað hevur týdning at varpa ljós á eitt tabu sum mánasjúku, og hvussu mánasjúkan er blivin útspilt og tagd burtur í “tidens løb”, men vita tit hvat? Droppa tað bara, tí eg siti og blundi og haldi fyri oyruni.


text:
Andrasarmessa
Andrasarmessa er 30. november. Tað er minningardagur fyri lærusveininum Andriasi í Nýggja Testamenti, sum sambært frásagnum fór sum ápostul til Grikkalands og Svartahavsleiðirnar. Hann varð krossfestur á krossi, ið varð festur saman á skák, og ein tílíkur krossur kallast Andrasarkrossur. Á Kirkjubøstólunum er Andras avmyndaður við tílíkum krossi. Hann hevur verið høgt mettur sum halgimenni í Russlandi, og minningardagur hansara hevur eftir øllum at døma eisini verið hildin í Føroyum.


text:
Frystilínuskipið Klakkur (Oliver Joensen — Norðlýsið)
Allur bati bøtir men skaði hóttir framvegis
Hóast týðiligar batar í upplegginum til nýskipan av fiskivinnuni, spøkir framvegis ógreiði um hugtøk í tí ætlaðu lógini — eitt nú eru ásetingarnar um miðsavnan av fiskirættindum illa defineraðar og tí torførar at fyrihalda seg til.
So kom uppskotið til lóg um “fyrisiting av sjófeingi” endiliga á tingborð, og broytingarnar tað vil innibera fyri føroyska fiskivinnu, og harvið alt samfelagið, kunnu gerast sera umfatandi — kanska meira enn nakar ímyndar sær.
Lógaruppskotið, lagt fram til 1. viðgerð tann 14. september, ber boð um eina víðfevnandi umskipan av verandi lóg um vinnuligan fiskiskap. Tað positiva, heilt stutt, er at fiskimálaráðharrin, íroknað Landsstýrið sum hann er partur av, við hesum vísir dirvi til at koma við nøkrum sum eingin annar hevur váðað sær, í einum umfangi sum alt annað enn smæðist burtur. Um hetta sum heild røkkur til dygdargott lógarsmíð, er ein annar spurningur.
Her skulu vit so hyggja at nøkrum avbjóðingum í samanhanginum, úr einum sjónarhorni ið tekur støði í meginreglum um organisatoriskt samskifti og almenn mál. Lat okkum staðfesta beinanvegin at politiskt kann talan ikki hava verið um nakra lætta uppgávu — fleiri royndir hava verið gjørdar tey seinnu árini at fyrireika eina tilgongd, men ikki fyrr enn á hesum sinni er eitt lógaruppskot komið undir land við endamáli at endurnýggja karmarnar um fiskivinnuna.
Tíðarpress er ein táttur í tilgongdini sum neyvan hevur gjørt arbeiðið við uppskotinum lættari. Var nakað av hesum pressi óneyðugt? Helst — lógarlig heimild er nevniliga fyri at leingja verandi skipan í tvey ár um neyðugt (og hví skuldi Løgtingið partú siga upp øll loyvir í 2007 við virknað frá 1. januar 2017 fyri tað um eitt sindur av øsing var um okkurt skipakeyp)? Neyðugt ja, út frá einum samskiftis sjónarmiði. Hví, hvussu tá? Jú, og hetta havi eg víst á ferð eftir ferð — tað er heilt grundleggjandi í einari tilgongd sum inniber týðandi og umfatandi broytingar í livikorum hjá fyritøkum, familjum og lokalsamfeløgum, at hesi verða virðiliga hoyrd og teirra møguligu stúranir gjølla og ábyrgdarfult umhugsaðar.
So sigur onkur: nei, tað ber so illa til í praksis, tað verður bara til kegl og tíðarspillu. Har er svarið jú, tað ber væl til at engagera seg við fólk, sjálvt um tey búgva uttan fyri umsitingarbýin; at lurta eftir hvat tey hava at siga um møguligar avleiðingar av hugsaðum tiltøkum er ikki bert ein skylda men ein fyritreyt, um ætlanin er at eydnast við tí nýskipan sum farast skal undir.
Men hvat um man frá politiskari síðu heldur vil leggja dent á at fáa hesar umfatandi ætlanir gjøgnumførdar, uttan mun til lokal harmaljóð og ávaringar frá vinnufeløgum?
Les meira...


text:
Stórur áhugi var fyri Eik legatinum, ið er ætlað ungum til uttanlandsuppihald í sambandi við útbúgving. Hetta er fyrstu ferð, at Eik gevur legatið. Eva Drewsen og Thomas H. L. Giehm fingu 15.000 krónur í part til uttanlandsuppihald teirra í Sydney og París.
Eva Drewsen lesur KT-menning á IT-Universitetinum í Keypmannahavn. Hon hevur tikið Bachelor á Fróðskaparsetrinum og er nú undir Kandidatútbúgving í Danmark. Legatið frá Eik skal nýtast til eina lestrarhálvu á University of Technology í Sydney, Australia, sum byrjar um tvær vikur.
Thomas H. L. Giehm lesur Master í International Affairs á Graduate Institute of International and Development Studies í Genéve. Eik legatið er givið honum í samband við starvsvenjing í París hjá International Energy Agency (IEA) hjá OECD felagsskapinum.
-Vit eru av teirri fatan, at tað kann vera sera gevandi at leita sær íblástur uttan fyri sjálvt útbúgvingarstaðið, og tað vilja vit fegin gera møguligt, sigur Súni Schwartz Jacobsen, forstjóri í Eik í tíðindaskrivi.
Eik legatið er partur av samfelagsgagnliga virkseminum hjá Eik Banka. Legatið verður latið tveimum føroyingum undir útbúgving hvørt hálvár, at brúka til uttanlandsuppihald í sambandi við útbúgvingina. Søkjast kann aftur um Eik legatið seinni í ár. Freistin at søkja er 15. desember.


text:
Jógvan Hugo Gardar
10.03.2017 - 09:51
Eitt danskt, eitt týskt og eitt hollendskt felag hava ætlanir um at byggja eina seks ferkilometra stóra oyggj í Norðsjónum, millum Danmark og England.
Talan er um eina orkuoyggj, sum skal húsa eini risastórari vindorkuætlan, sum skal kunna framleiða streym til eini 80 milliónir europearar árliga. Talan er um heilar 7000 vindmyllur sum skulu setast upp á og nærhendis oynni.
Byggjast skulu orkukaðalir sum ganga til England, Frankaríki, Danmark og Noreg frá oynni, so streymurin kemur fram.
Tað er danska fyritøkan Energinet, sum er farin undir ætlanina saman við týska og hollendska felagnum TenneT.
Torben Glar Nielsen í Energinet, sigur at tey ivast ikki í at hetta letur seg gera, og at arbeiði við ætlanini byrjar av álvara 1. apríl. Roknast kann við at byggingin kann byrja í 2030.
23. mars kulu fyritøkurnar hittast fyri at skriva undir avtaluna sum skal liggja sum grundarlag undir arbeiðnum víðari.
Talan er um vindmyllur sum eru 70-100 gigawatt. Oyggin skal eftir ætlan liggja á Doggerbank.
Sjálv oyggin verður mett at kosta 1,5 milliardir evrur. Oyggin gerst miðdepilin í eini stórarui havlund við túsundtals vindmyllum. Oyggin skal taka ímóti tí sum svarar til 30 GW (gigawatt). Í dag er samlaða danska streymnýtslan uppa 6,1 GW.


text:
Umsóknarfreistin til starvið sum sjúkrahússtjóri á Landssjúkrahúsinum og forstjóri fyri Sjúkrahúsverkið er nú farin.
Heilsu- og innlendismálaráðið hevur móttikið 12 umsóknir og er talan um bæði kvinnur og menn, sum hava søkt.
Heilsu- og innlendismálaráðið fer í næstum undir setanartilgongdina.
1. september varð Ronnie Midjord, sjúkrahússtjóri á Suðuroyar Sjúkrahúsi, settur sum virkandi sjúkrahússtjóri og inntil nýggjur stjóri er settur í starv. Meðan Ronnie Midjord røkir starvi sum sjúkrahússtjóri á Landssjúkrahúsinum verður starvið sum sjúkrahússtjóri á Suðuroyar Sjúkrahúsi røkt av øðrum starvsfólki á Suðuroyar Sjúkrahúsi.


text:
Írski Patrick Hickey, sum situr í altjóða olympisku nevndini IOC, er fongslaður í Brasilia. Tað skrivar Ritzau, ið hevur søguna frá BBC.
Patrick Hickey skal vera partur av ólógligari sølu av atgongumerkjum til olympisku leikirnar í Brasilia. Hann hevur sambært løgregluni latið atgongumerki víðari til sølumenn, ið hava selt tey víðari fyri okursprísir.
71 ára gamli Patrick Hickey er ikki hvør sum helst í olympisku familjuni. Hann er formaður fyri olympisku nevndini í Írlandi, umframt evropeisku olympisku nevndini, EOC. BBC skrivar, at Patrick Hickey er tikin fáar dagar eftir, at ein persónur er tikin við 800 atgongumerkjum, sum skuldu seljast.
Brasilska løgreglan hevur í sambandi við eitt annað mál fingið hendur á fleiri enn 1000 atgongumerkjum, sum hon fekk frá einum øðrum íra, Kevin James Mallon, ið varð tikin, tá ið leikirnir byrjaðu. Hildið verður, at samband er millum málini.
Sambært fjølmiðlum royndi Patrick Hickey at sleppa sær til rýmingar, tá ið løgreglan kom eftir honum.


text:
Søga 106: Fríaðir úr fongsli
HER stendur ein eingil og heldur tí opnu hurðini til fongslið. Menninir hann fríar, eru Jesu ápostlar. Nú skalt tú hoyra hví teir vórðu fongslaðir.
Tað er stutt síðan heilagi andin varð útheltur yvir lærisveinarnar hjá Jesusi. Og nú hendir hetta: Pætur og Jóhannes fara ein seinnapart inn í templið. Beint við hurðina situr ein maður sum hevur verið krypil alt lívið. Hvønn dag bera fólk hann higar so hann kann bidda pengar frá fólki ið fer inn í templið. Tá hann sær Pætur og Jóhannes, biddar hann eisini frá teimum. Hvat gera ápostlarnir?
Teir steðga á og hyggja at tí neyðars manninum. ’Pengar eigi eg ikki,’ sigur Pætur, ’men eg skal geva tær tað sum eg havi. Í Jesu navni, reis teg og gakk!’ Pætur tekur í høgru hond á manninum, og alt fyri eitt springur hann upp og fer til gongu. Fólk ið síggja tað, verða ovfarin og hugtikin av hesum undurverkinum.
’Tann Gud ið vakti Jesus upp frá deyðum, gav okkum kraft til hetta undurverkið,’ sigur Pætur. Meðan hann og Jóhannes tala, koma nakrir átrúnaleiðarar til. Teir eru illir tí Pætur og Jóhannes tosa um at Jesus er vaktur upp frá deyðum. Tí taka teir teir og seta teir í fongsul.
Dagin eftir halda átrúnaleiðararnir eitt stórt møti. Pætur og Jóhannes verða førdir inn, og eisini maðurin sum teir grøddu. ’Við hvørjari kraft gjørdu tit hetta undurverkið?’ spyrja teir illir á málinum.
Pætur greiðir frá at kraftin er frá Gudi, sum vakti Jesus upp frá deyðum. Prestarnir vita ikki síni livandi ráð, tí teir kunnu ikki nokta at undurverkið er hent. Teir ávara ápostlarnar ímóti at tosa meira um Jesus, og lata teir síðan fara.
Hóast hetta halda ápostlarnir teir komandi dagarnar áfram at tosa um Jesus og grøða sjúk. Tíðindi um undurverkini frættast skjótt víða um. Enntá úr býunum kring Jerúsalem koma fólk við sjúkum og biðja ápostlarnar grøða tey. Átrúnaleiðararnir verða øvundsjúkir, tí taka teir ápostlarnar og seta teir í fongsul. Men har verða teir ikki leingi.
Um náttina letur Guds eingil hurðina upp fyri teimum, sum tú sært her. Eingilin sigur: ’Farið til templið og haldið áfram at tala til fólkið.’ Morgunin eftir, tá átrúnaleiðararnir senda menn oman í fongslið eftir ápostlunum, eru teir burtur. Seinni finna teir teir í templinum har teir eru í ferð við at læra fólk, og nú verða teir tiknir til sanhedrinhøllina.
’Vit søgdu jú strangliga við tykkum at tit skuldu ikki tosa meira um Jesus,’ siga átrúnaleiðararnir. ’Men nú hava tit fylt alt Jerúsalem við læru tykkara.’ Ápostlarnir svara: ’Vit mugu lýða Gud sum harra meir enn menniskju.’ Teir boða altso framvegis "gleðiboðskapin“. Er hetta ikki eitt gott fyridømi fyri okkum?
Ápostlasøgan, kapitlini 3 til 5.


text:
20. PARTUR
Jesus Kristus verður dripin
Jesus stovnar eina nýggja høgtíð; hann verður svikin og negldur á ein steyra
EFTIR at hava boðað og undirvíst í trý og eitt hálvt ár, visti Jesus, at tíðin, hann hevði á jørðini, var um at vera úti. Jødisku trúarleiðararnir løgdu ráð um at drepa hann, men teir stúrdu fyri, at tað skuldi órógva fólkið, sum metti hann at vera ein profet. Kortini ávirkaði Satan ein av teimum 12 ápostlunum hjá Jesusi — Judas Iskariot — so hann bleiv ein svíkjari. Trúarleiðararnir bjóðaðu Judasi 30 silvurpengar fyri at svíkja Jesus.
Tað síðsta kvøldið var Jesus saman við ápostlum sínum fyri at halda páskir. Eftir at hava sent Judas avstað, stovnaði hann eina nýggja høgtíð, Kvøldmáltíð Harrans. Hann tók eitt breyð, bað eina bøn og gav teimum 11 ápostlunum, sum eftir vóru, breyðið. „Hetta er likam Mítt, sum verður givið fyri tykkum,“ segði hann. „Gerið hetta til minni um Meg!“ Hann gjørdi tað sama við ein kalik við víni í og segði: „Hesin kalikur er hin nýggi sáttmálin í blóði Mínum.“ — Lukas 22:19, 20.
Jesus hevði nógv at siga ápostlunum hetta kvøldið. Hann gav teimum eitt nýtt boð — at teir skuldu vísa hvør øðrum ósjálvsøknan kærleika. Hann segði: „Av tí skulu øll sanna, at tit eru lærisveinar Mínir — at tit hava kærleika hvør til annan.“ (Jóhannes 13:34, 35) Hann bað teir endiliga ikki missa mótið av teimum syndarligu hendingunum, sum skjótt skuldu fara fram. Jesus bað inniliga fyri teimum. Saman sungu teir lovsangir, og so fóru teir út í náttina.
Í urtagarðinum Getsemane fall Jesus á knæ og bað eina inniliga bøn. Skjótt eftir komu vápnaðir hermenn, prestar og onnur at handtaka hann. Judas fór yvir til Jesus og vísti á hann við einum kossi. Meðan hermenninir bundu Jesus, flýddu ápostlarnir.
Fyri jødiska hægstarættinum gjørdi Jesus greitt, at hann var sonur Guds. Rætturin ákærdi hann fyri gudsspottan og dømdi hann sekan til deyða. Síðani varð hann førdur til rómverska landshøvdingin Pontius Pilatus. Hóast Pilatus ikki kendi Jesus sekan í nakrari brotsgerð, gav hann mannamúgvuni hann, og hon kravdi, at hann skuldi doyggja.
Jesus varð førdur til Golgata, har rómverskir hermenn negldu hann á ein steyra. Klára dagsljósið broyttist við einum undri til myrkur. Út á seinnapartin doyði Jesus, og ein stórur jarðskjálvti varð. Likam hansara varð lagt í eina grøv, sum var høgd inn í klettin. Dagin eftir innsiglaðu prestarnir grøvina og settu vaktarmenn við inngongdina. Skuldi Jesus verða liggjandi í hesi grøvini? Nei. Nú kom størsta undrið av øllum.
— Grundað á Matteus, kapittul 26 og 27; Markus, kapittul 14 og 15; Lukas, kapittul 22 og 23; Jóhannes, kapittul 12 til 19.
^ par. 15 Í kapittul 5 í bókini Hvat lærir Bíblian veruliga? verður greitt frá, hvussu stórt virði offurdeyði Jesusar hevur.


text:
Tað fyrsta eg hugsi um, tá eg hoyri “valentine” og “day” í sama setningi er: rósur, rósubløð, blómur, sjokuláta, góður matur, klemm, muss, gleði, forelskilsi, kærleiki. Ja eg kundi blívi við. Tí um tú heldur mær dámar væl sukursøtar lutir,... Continue reading →
Tað er altíð deiligt og hugaligt at fáa nýbakaðar bollar ein sunnumorgun. Eg havi prøvað nógvar ymiskar uppskriftir til bolladeiggj, men hendan er uttan iva mín yndis. Tað er okkurt serligt yvir sunnudøgum. Teir kennast øðrvísi enn hinir dagarnar. Tá... Continue reading →
Vikuskifti! Yes!! Leygardagur er totalt mín yndis dagur. Í vikuskiftinum havi eg bara altíð hug til okkurt lekkurt. (Tað havi eg eisini hinar dagarnar, men tá leygardagurin kemur, er tað eitt must!) Eg mungi altíð eftir pitsa. Altso aaaltíð. Eg... Continue reading →
Onkuntíð spyrji eg meg sjálva, hví eg tími at brúka so nógvar pengar, tíð og orku uppá at klæðir, make-up, hár osf. Men hvussu eg vendi og dragi tí, so ger tað meg onkursvegna glaða, tí eg fái brúkt mín... Continue reading →


text:
og rįšgevingardeildin hjį Bśnašarstovuni er ķ holt viš at tilręttaleggja virksemiš komandi įrini, og ķ hesum er seyšahaldiš
ein tżdningarmikil partur. Hugsanin viš hesi almennu seyšakjósingini er, at hetta skal verša eitt įrligt tiltak, har teir allarbestu seyširnir śr ųllum sżningunum kring landiš verasavnašir, og tann allarbesti veršur kosin. Hugsanin hjį Bśnašarstovuni er, at ķlegurnar hjį teimum bestu seyšunum skulu koma ųllum landinum tilgóšar, viš at teir allarbestu verša brśktir ķ fleiri įr ķ ymiskum ųkjum.
VILJA VARŠVEITA FŲROYSKA SEYŠIN
Bśnašarstovan arbeišir viš at gera eina varšveitingarętlan fyri fųroysk hśsdżr. Seyšurin er ein ógvuliga viršismikil partur av hesum. Tķ er taš sera umrįšandi, at vit lęra okkum seyšin og hansara sereyškenni at kenna og varšveita hesi į tryggum staš. At ala hśsdżr er vęl kent, men taš er skjótt at missa viršismiklar eginleikar, um ikki vęl veršur ansa eftir. Fremsta mįliš eigur tķ at
vera, at ein langsiktašur, almennur alipolitikkur veršur oršašur og kunngjųrdur ongantķš ov skjótt.
ROYNDARĮR
Hetta fyrsta įriš er eitt royndarįr, og tķ eru fleiri avmarkingar. Eitt nś tal av seyši , smittuvandin og onnur atlit avmarkaš tališ hetta
fyrsta įriš. Ętlanin er at brśka veturin og tķšina til komandi heyst at eftirmeta tiltakiš og royna at fįa ymisk višurskifti upp į plįss,
og so fįa ein almennan sżningardag, sum gerst eitt afturvendandi tiltak į hvųrjum įri.


text:
Arnstein Niclasen gav út forvitnisligu bókina “Fólkini úti á Bø”. Úti á Bø er bygdarlag sunnan fyri Kirkjubø, har tveir uppsitarar við familju hildu til í meira enn hundrað ár. Í 1894 fóru tey seinastu fólkini av bygdini og heim til Havnar at búgva. Eg fari seinni at ummæla bókina, men enn er øll bókin ikki lisin. Í hesi grein havi eg fingið loyvi frá rithøvundanum at vísa á brot úr bókini um Múrin, sum varð bygdur um ár 1300. Mangt kjakið hevur verið um Múrin, men í 1865 var næstan komið á mál at fáa katólsku kirkjuna liðugtbygda. Og Arnstein greiður soleiðis frá um átakið í 1865.
“Tann 23. mai 1865 segði danska kirkjumálaráðið frá, at kendi arkitekturin Jens Vilhelm Dahlerup hevði fyriskipað eitt uppskot við kostnaðarmeting til liðuggerð av Múrinum fyri eina upphædd til støddar 12.000 dálar. Og hesin Dahlerup var ikki hvør sum helst. Hann hevði teknað bygningar og varðar sum d´Angleterre, Statens Museum for kunst og Det Kongelige Teater.
Ríkiskassin vildi lata 3.000 dálar og løgtingið 5.000 dálar til hesa endurreisn, og tað sum í restaði skuldi fáast til vega aðrar vegir, soleiðis at Múrurin kundi standa innilokaður og liðugur at taka í nýtslu á sumri 1868. Tann 8. august 1867 var tøka upphæddin komin upp á 11.597 dálar, men so varð nýggj kostnaðarmeting gjørd, og tá kom talið upp á 15.000 dálar.
Men so kom stígur í, sum endaði við, at Peter Holten amtmaður og Andreas Djurhuus, próstur, tann 30. november 1867 mettu um og ráddu til – vegna vantandi áhuga- “at frafalde planen”. Og so varð. Tann 20. apríl 1868 skrivaði Holten amtmaður til allar sýslumenn og Poul Peder Hansen, kongsbónda í Kirkjubø eini greið beskeð og við umbøn um at lata hesi boðini lesa upp á næsta kirkjustevnu: Múrurin skuldi ikki byggjast uppaftur og menn kundi fáa sínar gávur aftur.
Ì staðin hendi tað, at Múrurin varð lýstur sum fornminni, og sum varð lagdur undir tjóðsavnið í Keypmannahavn. Hans á Bø sá, at Poul bóndi og amtmaðurin fóru til hendurs í túninum, eftir at atmaðurin var komin til Kirkjubøar at kunngera, at Múrurin skuldi undir tjóðsavnið í Keypmannahavn. Poul bóndi tvíhelt um, at hann hevði fest frá fjalli til fjøru og harvið eisini sjálvan Múrin. Holten amtmaður varð síðani rikin av bygdini og biðin ongantíð at vísa seg aftur í Kirkjubø. Sum hann heldur ikki gjørdi.
Men Múrurin – Magnusarkirkjan- trónar framvegis so hugfarsliga í fjálgum søgusuði henda seinnapart á sumri. Fleiri mannsterk rannsóknarlið av útgrevstrarfólki hava í fleiri umførum tikist við á hála framtíðina fram í dagin og kannað ymsar leivdir av enn fleiri kirkjutoftum í umhvørvinum í Kirkjubø. Uttan tó, so at siga, at úrslitið hevur staðið mát við strevið og kostnaðin, skrivar rithøvudurin millum annað um Múrin. Eg gleði meg at lesa víðari í hesi áhugaverdu bók um fólkini Ùti á Bø. (Vagnur)


text:
Flogbóltur, menn: U-17 landsliðið úttikið
ítróttur12-10-2017 - 19:27 - Jóanis Nielsen
Venjararnir Rajko Petrovic og Hans Simonsen hava úttikið U 17 landsliðið, sum skal verða við í Evropeiskari kapping í Ikast í Danmark í døgunum 15. til 20. Oktober. Liðið fer av landinum sunnudagin við Atlantic Airways.
Hini londini í kappingini eru Danmark, Norra, Ongland, Svøríki, Finland, og Ísland.
Leikararnir eru:
Ari í Haraldstovu Petersen, SÍ
Ragnar Weihe, SÍ
Hjørtur Joensen. SÍ
Jón Weihe Simonsen, SÍ
Oddur í Haraldstovu Petersen, SÍ
Dávið Hentze, Mjølnir
Áslakur Holm, ÍF
Hákun Weihe Heinason, Fleyr
Jónfinnur Jógvansson Hansen, Fleyr
Niklas Samuelsen, Fleyr
Julian Vest Niclasen, SÍ
Venjari: Rajko Petrovic
Hjálparvenjari: Hans Simonsen
Liðleiðari: Jónley Poulsen


text:
Miðlatrúvirðið og norðurlendskar virðislønir
Dan Klein --- 01.11.2017 - 08:14
Landsstýriskvinnan í Mentamálum, Rigmor Dam, er í morgun farin til Finnlands, har allir teir norðurlendsku mentamálaráðharrarnar skulu hittast.
Á fundi mikudagin verður kjak millum ráðharrarnar, har evnini serliga verða: “Álit borgarans á miðlarnar” og “Norðurlendsk mentanartiltøk í altjóða høpi”.
Á skránni hesar dagarnar eru eisini aðrir kunningarfundir og tiltøk, sum landsstýriskvinnan luttekur á – millum annað verður Norðurlendska Mentanarheiðurslønin 2017 latin mikukvøldið 1. november.
Trý føroysk nøvn eru í uppskoti til at vinna Mentanarvirðisløn Norðurlandaráðsins.
Fyri bókmentir er Sissal Kampmann tilnevnd fyri yrkingasavnið Sunnudagsland.
Fyri barna- og ungdómsbókmentir er Rakel Helmsdal tilnevnd fyri bókina Hon, sum róði eftir ælaboganum.
Í bólkinum fyri tónlist er bólkurin Yggdrasil í uppskotið. Bólkurin varð stovnaður í 1981 og hevur givið 15 plátur og fløgur út.
Úr Finnlandi fer Rigmor Dam til Keypmannahavnar, har hon tann 6. november eisini skal luttaka á einum fundi fyri Norðurlendskar undirvísingar- og granskingarmálaráðharrar.
Evni á hesum fundinum verða “Framtíðar útbúgvingarsamstarv í Norðurlondum” og “Styrkt norðurlendskt granskingarsamstarv”.


text:
Sunnudagin var eg í Klaksvík og savnaði gamlan film til verkætlanina "Føroyskar søgur, upplivingar úr gerandisdegnum".
Har hitti eg Margrethu Hansen, dóttir Jógvan A. Olsen, sum bygdi deksbátar á Grótrætt og Lítlu beding. So hvørt deksbátarnir fóru av bakkastokki, hevur Jógvan filmað við Super 8 útgerð. Spennandi staðfestingar, ið umframt at sýna líðugt dygdarverk, eisini vísir fólkalívið í sjeytiárunum.
Soleiðis er við filmi. Samstundis sum filmur er tann listagreinin, ið tættast er knýtt at tøkni og ídnaði, so er eingin listagrein, sum ájavnt við film kann lýsa fólkalív, beint so sum tað var.
Sama sunnudag hitti eg eisini mentaleiðaran Dáva Winther í hølunum hjá Klaksvíkar býráði. Frammanundan høvdu vit skift orð um stóra søguliga filmssavið hjá dananum Pouls Als-Jensen. Undir krígnum og fram til 1949 hevur hann tikið film í Klaksvík, har mangt áhugavert er at síggja.
Fróðarmaðurin Jógvan við Keldu skrivar á heimasíðuni www.keldu.com soleiðis um Poul Als-Jensen, í táttinum um vinnulív í Klaksvík:
"Viðgerð av tilfeinginum úr havinum var ikki so fjøltáttað tá. Talan var um saltaðan- og sólturkaðan fisk. Ár frammanundan var hegnis- og framburðsmaðurin Jógvan Rasmussen (í Grótinum) farin til Íslands at hyggja eftir, hvussu teir viðgjørdu og ísaðu fiskin. Nakað sum kom at hava stóran týdning fyri útróðurin ikki bara í Klaksvík men aðrastaðni við. Av tí, at stórur tørvur var á matvørum eftir kríggið, sá Poul Als-Jensen, millum manna vanliga kallur Als, sum tá var prokuristur og stjóri í Kjølbro-fyritøkuni frá seinast í 1930unum til 1949, nakrar møguleikar at viðgera fiskavørur í hálv- og heilkonserves og at hesin viðgerðarháttur gjørdi, at haldbari av vørunum kundu verða avgerandi fyri kapping um marknaðin bæði heima í Føroyum og í útlondum. Jógvan Kjølbro, sum altíð var til dystin fús við nýhugsaðum vinnum, tók undir við, at farast skuldi undir at byggja nýggjan bygning til hesa serstøku verkætlan."
Sovítt um "Als", sum umframt at vera prokuristur hjá Kjølbro, eisini var ein framúr dokumentaristur handan filmstólið.
Og hvør veit - kanska goyma nógvir framúr filmsdokumentaristar seg kring landið.
Nærri kann lesast um filmsverkætlanina á heimsíðuni hjá Eik www.eik.fo/ og annars undir “filmi” í hesum bloggi. Til ber eisini at leita eftir verkætlanini ovast í vinstra horni.


text:
NM í boccia er av
NM í boccia er av á hesum sinni, og tað gekk ikki sum ætlað hjá føroysku spælarnum, ongin teirra kom víðari til endaspælið og harvið onki heiðursmerki til teirra á hesum sinni.
Kappingin, sum var í Reykjavík, gekk væl og vit frætta frá føroyska liðnum, at kappingin var væl skipað og støðið var høgt.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Sat og lurtaði eftir tíðindasendingini í Kringvarpinum á miðdegi, ein sending sum var óvanliga spennandi, Kringvarpið hevði ein journalist á staðnum, og komið var júst fram, at tingmanningin hjá Sambandsflokkinum ikki tók undir við fíggjarkarminum, ið teirra egni leiðari, Føroya Løgmaður, Kaj Leo Johannesen hevur forhandlað uppá pláss saman við Jóanesi Eidesgaard. Hetta uppskot, sum bert ein maður, løgmaður, hevur trúð uppá, og sum hesin sami Føroya Løgmaður hevur lagt alt sítt politiska trúvirði á. Fíggjarovastin Eidesgaard vísti á, at løgmaður hevði boðað honum frá, at Sambandsflokkurin stuðlaði uppskotinum.
Hetta var einki minnið enn ein bumba, og tá eg frætti, at Løgmaður var í tinginum, sat eg við spenningi, tí hvat fór ein løgmaður, ið enn ikki hevur stuðul í sínum egna flokki, at siga, tá kritiski journalisturin grillaði hann við spurningum, sum hvør lýgur tú, Magni Laksáfoss ella Jóanes Eidesgaard, hvussu kanst tú sita sum løgmaður fyri eina samgongu, sum ikki eingongd tín egni flokkur stuðlar? Freistin at finna semju um fíggjarkarm var úti leygardagin, er nøkur samgonga? Er tín roynd at halda lív á samgonguni ikki bara ein roynd at halda fast í tínum fína sessi, ja, allir spurningarnir, sum flugu gjøgnum høvdið hesa løtuna vóru ikki so rafineraðir, men hetta var jú beinleiðis vilt og ein søgulig støða, so ein amatørur sum eg kundi ikki vera so rafineraður, sum royndi og útbúni journalisturin fór at vera.
Eg segði við ein starvsfelaga, at var eg ráðgevi hjá løgmanni, so hevði eg biðið hann sloppið sær út tinginum áðrenn onkur miðil fekk fatur á honum, koyrt oman á Kongabrúnna og funnið ein bát sum kundi sigla hann langt vekk, tí eitt interview í hesari støðuni kundi bert hava tað avleiðing, at samgonga og løgmanssessur ruku.
So kom tann spennandi løtan, løgmaður hevði í berum bíttleika, ella kanska tí hann ikki slapp undan, latið journalistin fáa fatur á sær – Á dett skuffilsi – ístaðin fyri eitt søguligt interview fingu vit simpult mikrofonhaldarí, bíttar undanførslum um roknifeilir og tvætl, varð ikki møtt við nøkrum kritiskum spurningi, og journalisturin á flaggskipinum innan føroyskan tíðindaflutning, misti kanska størstu journalistisku løtuna í sínum lívi á gólvið.
Ofta verður spurt, hví vit hava so vánaligar politikarar, eg haldi høvuðsorsøkina vera, at okkara 4. Statsvald ikki avbjóðar teir, og vísir á teirra manglandi førleikar.


text:
Veitaraskráin við handverksmeistarum, sum fyrr í summar varð løgd á heimasíðuna hjá Vinnuhúsinum, hevur fingið góða undirtøku. Tað sæst á vitjanum á heimasíðuni hjá Vinnuhúsinum – www.industry.fo.
Ætlanin við skránni er, at tey, ið hava tørv á einum handverksmeistara, lættliga kunnu finna henda millum limir hjá Føroya Handverksmeistarafelag. Tænastan við veitaraskránni er lutvíst gjørd fyri at vísa, hvørjar fyritøkur og einstaklingar eru limir í Føroya Handverksmeistarafelag, og á hvørjum fakøkjum hesi bjóða sínar tænastur og veitingar fram. Samstundis er veitaraskráin eisini eitt tilboð til tey, ið ætla at fáa okkurt arbeiði gjørt, um at fáa eitt skjótt og greitt yvirlit yvir, hvørjir meistarar eru at velja í millum.
Nú veitaraskráin hevur verið tøk í eina tíð, hevur tað víst seg at vera stórur áhugi fyri at brúka skránna. Hetta fegnast vit um, sigur Magnus Magnussen, formaður í Føroya Handverksmeistarafelag, sum eisini vónar, at fólk, feløg, kommunur og onnur, velja limir í Føroya Handverksmeistarafelag, at gera arbeiðir fyri seg.
Í hesum sambandi kann eisini nevnast, at Føroya Handverksmeistarafelag hevur gjørt eitt uppskot til sáttmála at nýta, tá avtala verður gjørd um smærri handverksarbeiði. Hesin sáttmáli verður nevndur ”Brúkaraavtalan” og liggur undir ”Kunning og vegleiðing/Byggivinna” á heimasíðuni hjá Vinnuhúsinum.
Endamálið við brúkaraavtaluni er at geva brúkaranum og fyritøkuni/handverkaranum høvi til at gjøgnumganga arbeiðsuppgávuna, fyri síðan at gera eina skrivliga avtalu.
Ein gjøgnumgongd av arbeiðsuppgávunum, saman við tí skrivligu avtaluni, er við til at betra um møguleikarnar fyri at arbeiðsgongdin og tað endaliga úrslitið verða nøktandi fyri báðar partar.
Veitaraskráin sæst her
Brúkraraavtalan sæst her


text:
Tíðindaskriv
10.10.2017 - 11:13
Ítróttur > Ítróttur > Hondbóltur
Sonni Larsen og Jeppe Borch skulu standa á odda fyri A-landsliðnum í hondbólti hjá monnum.Teir báðir skrivaðu í gjár undir avtalu við Hondbóltssamband Føroya, sum er galdandi til 30. juni 2019.
Sonni Larsen verður høvuðsvenjari og Jeppe Borch hjálparvenjari.
– Tað er mær ein heiður at skula venja A-landsliðið hjá Føroyum. Føroyskur hondbóltur er í menning, og eg vil fegin vera við at menna føroyskan hondbólt enn meira, sigur nýggi høvuðsvenjarin.
Sonni Larsen, ið er dani, er venjari hjá besta liðnum hjá H71 á øðrum ári. Hann vann greipuna við H71 farna kappingarár. Sonni var eisini venjari hjá U21-landsliðnum, sum í summar skrivaði søgu til HM-endaspælið í Algeria.
Jeppe Borch stendur nú á odda fyri besta mansliðnum hjá Neistanum. Farna kappingarár var hann venjari hjá KÍF.
– Vit eru sera fegin um, at tað hevur eydnast okkum at fáa avtalu í lag við Sonni og Jeppe, sum uttan iva eru millum dugnaligastu venjarar, sum vit hava í Føroyum í dag, sigur Gunn Ellefsen, forkvinna í HSF.
Manslanslandsliðið skal til HM-undankapping í januar. Føroyar eru í bólki við Italia, Rumenia og Ukraina.
Landsliðsvenjararnir hava valt út ein bruttohóp. Allir fáa boð um úttøku í vikuni. Fyrsta venjingin er 26. til 29. oktober.
Tíðindaskriv frá Hondbóltssambandi Føroya


text:
ROCK ‘N ROLL FRÁ CHASE
Teir vóru føroyska svarið upp á Def Leppard, Bon Jovi og Motley Crue. Spældu svingandi og melodiøsan rock. Hittaðu við fleiri sjálvskrivaðum rocksangum. Og dugdu framúr væl at spæla og framføra á palli.
Tað eru nú liðin 25 ár, síðani rockbólkurin Chase spældi sínar fyrstu tónar, og í ár ætla teir at halda sítt silvurbrúdleyp við nýggjum sangum og framførslu á eitt nú Summar Festivalinum í august.
Chase gav eina fløgu út fyrst í nítiárunum, og eini fimtan ár seinni góvu teir sína seinnu fløgu út. Í báðum førum var talan um frálíkan rocktónleik, sum varð nógv at hoyra. Sangir sum Fyrstu Ferð, Two Hearts, Sjey Míl Frá Hollywood, Tú og Eg og fleiri.
Herfyri vóru tónleikararnir í Chase aftur í studio og spældu nakrar sangir inn. Hesir sangir verða givnir út talgilt í summar og skulu markera 25 ára hátíðarhaldið hjá bólkinum.
Og hvat er meira upplagt enn, at Chase spælir á landsins størsta tónleikatiltaki. Tá ið bólkurin rundaði 20 ár, hevði Chase framførslu á Summar Festivalinum, og í august fara teir aftur á pallin at framføra sínar gomlu slagarar og nýggju sangir.
Summar Festivalurin verður hildin í døgunum frá 7. til 9. august.


text:
U16 dreingirnir knógvaðu vágamonnum
Dreingir08-04-2013 - Jónfinn Petursson
U16 dreingir: HBa - 07 Vestur 5-1
Eftir eina flotta byrjan uppá landskappingina við fínum 3-0 sigri á føroyameistarunum NSÍ, skuldu okkara dreingir (HBa) aftur í eldin leygardagin. Hesuferð var mótstøðuliðið 07 Vestur.
Myndakvinna okkara, Rakul Hansen var í Gundadali leygardagin, og myndir frá U16-dystinum (og øðrum dystum sama dag) kunnu síggjast niðast her á síðuni.
Onkrar broytingar vóru gjørdar á liðnum síðan seinast. Hilmar Leon var ikki tøkur, og Heini Viðoy hevði ein skaða at dragast við.
Teir ið byrjaðu vóru: Petur, Dánjal, Pætur, Jóan Petur, Jónas, Bartal, Jákup Pauli, Torkil, Teit, Heri, Jákup. Á beinkinum vóru: Christian, Teitur, Heini, Hjálti. Teir komu allir inn.
Dysturin var ikki meiri enn settur í gongd, tá Teit verður spældur púra leysur. Hann var eirindaleysur og gjørdi skoraði trygt. Tá vóru bara tveir minuttir leiktir.
Eftir hetta væntaðu vit, satt at siga, at hetta koyrdu vit heim, men soleiðis bleiv tað als ikki. Okkara spæl var ikki líka flótandi sum í seinasta dysti, og sera nógvir persónligir feilir vóru at síggja.
Bæði liðini komu tó fram til fleiri góðar málmøguleikar, og tá um hálvur tími var spældur, kemur Jákup Thomsen at standa væl fyri í 16 metrinum, og sum so mangar ferðir áður, setti hann bóltin í máli til 2-0
Bara fýra minuttir seinni fær 07 Vestur horna. Bólturin verður sendur væl inn fyri málið, og tíverri er Petur so óheppin at missa bóltin fyri føturnar á einum leikara hjá gestunum. Hann var skjótur at seta bóltin í málið og harvið minka um munin til 2-1
Í seinna hálvleiki sóu vit nakað av spælinum aftur frá okkara dreingjum, sum vit vita teir kunnu vísa, og tá sást klárur munur á okkum og teimum.
Beint fyri tímaslagið hava vit horna. Bólturin verður skallaður út frá í brotsteiginum. Har temur Bartal bóltin niður og við einum dundurskoti úr 20 metrum sendir hann bóltini út móti handaru stong til 3-1. Løtu seinni gerst Jákup fríur og skorar sítt næsta og okkara fjórða mál.
Nakað fyri tíð skal málverjin hjá 07vestur senda bóltin út til ein verjuleikara, men hesin var ikki heilt klárur uppá hetta. Teitur var skjótur at uppfanga hetta. Hann fær fatur í bóltinum, driblar framvið málverjanum og trillaði elegant bóltin í tóma málið til endaligu støðuna 5-1
Samanumtikið var hetta ein minni væl leiktur dystur, men okkara dreingir vístu tó klassa, og hava nú vunnið báðar dystirnar, teir hava leikt í landskappingini. Hjartaliga til lukku við frálíka sigrinum.
Nú er steðgur í 3 vikur til næsta dyst, sum verður ímóti TB/Royn í Suðuroy. Fýra av okkara dreingjum skulu eisini við U17-landsliðnum, sum týsmorgunin fer avstað til Wales.
Teir eru: Bartal Wardum, Teit Jacobsen, Hilmar Leon og Jákup Thomsen. Vit fara her at ynskja teimun góðan túr.
Myndir: Rakul Hansen/HB


text:
Í dag tók eg í hondina á eini mammu, pápa og systkjum, sum høvdu mist ein son og bróður, Jón Gaasedal, sum 47 ára gamal druknaði í vanlukku í Filipsoyggjum fyri jól. Í verðini, sum vit kenna hana, er ikki størri sorg enn at jarða eitt barn. Og í kvøld endursendi sjónvarpið Tá lívið gerst ov tungt. Ein sending, har Heini í Skorini meistarliga og virðiliga lýsir trý fólk, sum sjálvi valdu at fara úr tíðini. Eins og Jón, sum andaðist fyri jól, kendi eg ein teirra, Gudmund Lindenskov Joensen. Fór í hillina og fann nakrar bøkur, sum hann, trúfastur sum altíð, sendi mær fyri fimtan árum síðani. Bøkur um filmsanalýsu og myndagreining, dagfestar 5/5 1997. Millum annað Wim Wenders, sum á Rævens Sorte Bibliotek sigur frá um Billedernes logik. Vit sótu í nevnd saman í Filmsfelagnum og kjakaðust nógv um film.
Meðan eg blaði í bókunum frá Gudmundi, kom mær til hugs stuttsøguna hjá Stig Dagerman Att döda ett barn frá 1948. Tað er úr hesi filmisku stuttsøgu at orðini í yvirskriftini eru tikin. Aftaná er alt ov seint. Tað er kenslan, ein situr við, tá ung fólk doyggja. Aftaná er alt ov seint. Seks ár eftir at Dagerman hevði skrivað stuttsøguna bleiv lívið honum ov tungt og hann gav upp andan bara 31 ára gamal. Gudmundur bleiv 34.
Ærað verið minnið um Jón og Gudmund.


text:
Á hesum bindi verður roynt at binda træðrirnar aftur til fyrsta og annað bind. Byrjað verður við einum broyttum samfelagsstøði eftir Gablatíðina. Teir seinastu kapitlarnir eru um tey politisku viðurskiftini: skilnaðin frá Noregi í 1814, avtøkuna av øllum fornum politiskum stovnum, so sum Føroya aldagamla løgtingi, løgrættumannaskipanini og løgmansembætinum, og at Føroyar verða gjørdar til eitt danskt amt, stýrt av donskum embætismonnum. Aftast í bókini eru keldur og bókmentir og leitorð til bindini 1-3. Eins og í fyrsta og øðrum bindi er eisini í hesum bindinum hópur av myndum, nógvar í litum.
Greitt verður frá kongliga einahandlinum frá 1709, frá hugsanunum aftanfyri, frá handilsskipanini, vøruframleiðslu, útflutningi og innflutningi, sølu av føroyskum vørum uttanlands og frá øllum týðandi pørtum av búskaparskipanini. Nomið verður við Vágsbotnstíðina, og greitt verður frá neyð og ófriði. Á hesum sambandi slepst ikki undan at greiða frá framburðsmanninum Nólsoyar-Pálli og virksemi hansara í stutta æviskeiðinum, sum endaði á havinum og bert var komið í helvt. Eisini verða tikin fram týðandi samfelagsmál sum mentan og upplýsing eftir siðaskiftið. Latínskúlan úti á Reyni í Havn, har ið føroyskir dreingir lærdu t.d. latín, grikskt og hebraiskt, verður viðgjørdur. Nevnd og lýst verða ritverk um Føroyar. Álop frá fremmandum skipum og turkiskum sjórænarum og verjutiltøk ímóti ágangi verða umrødd. Spurningurin um sjómark og havrætt verður tikin fram. Viðgjørd verða jørð og ognarviðurskifti, støða teirra fátæku og bond og skyldur, sum vóru løgd á tey, og søgan um tey spitølsku á Argjum.
Tað, sum verður viðgjørt, er serliga tíðarskeiðið frá tí, at tjóðskaparkenslan vaknar, til úr henni spretta tv...
Á hesum savni av keldum til Føroya søgu er høvuðsdenturin lagdur á at lýsa framvøksturin av tjóðskaparkensluni...
Á fyrsta bindi av Føroya søgu, ið ber undirheitið Norðurlond og Føroyar, verður roynt at koma inn í søgu okkar...
Á øðrum bindi av Føroya søgu, sum ber undirheitið Skattland og len, er høvuðsdenturin lagdur á miðaldarsøguna;...


text:
Kringvarp Føroya hevur tikið avgerð um, at allar sjálvframleiddar sjónvarpssendingar skulu kunna síggjast á internetinum, líka mikið hvar í heiminum, tú ert stødd ella staddur. Kortini er tað ikki altíð, at fólk fáa allar sendingarnar við.
Og tað var júst tað sum hendi fyri eitt føroyskt par, sum var í statt í Danmark tað kvøldið stóri gekkurin fór herfyri. Tey leitaðu sær inn á kringvarp.fo á einum teldli og trýstu á ”beinleiðis sjónvarp”. Fyrsta hálva tíma var eingin trupulleiki. Tey fingu spølini við, men tá vinnarin av spæli trý var funnin og skuldi til at snara hjólinum, bleiv skermurin svartur. Eini boð komu, sum greiddi frá, at Kringvarpið ikki hevði loyvi at senda hesa sending uttanfyri Føroyar. Onnur, sum hava hugt eftir føroyskum sendingum á heimasíðuni hjá Kringvarpinum uttanlands, hava upplivað tað sama. Endar á sendingum verða kvettir, eitt nú tá langt kjak er beinleiðis í sjónvarpsstovuni.
Allur hesin hurlivasi hevur eina forkláring. Hjallgrím Hentze, tekniskur leiðari hjá Kringvarpi Føroya, sigur við Dimma.fo, at Kringvarpið bert hevur loyvi at senda sjálvframleiddar sendingar á internetinum, og tí er neyðugt at avmarka atgongdina, tá fólk stroyma beinleiðis. Tíverri er hendan skipan ikki enn sjálvvirkandi, so at skilja, at manningin í Kringvarpinum, sum er, verður noydd at forrita, hvørjar sendingar skulu kunna síggjast beinleiðis, og hvørjar ikki.
- Kodur verða lagdar inn í mun til skránna. Til dømis loyva vit øllum heiminum at síggja Dag og Viku beinleiðis á netinum, og tá verður skipanin so forritað til at vera opin frá klokkan 19 til tíðindasendingin vanliga eigur at vera liðug. Eitt sindur verður lagt uppfyri, so fólk kunnu fáa alla sendingina við. Men hendir tað so óvæntað, at sendingin verður nógv longri enn ætlað, er tað onkumtíð hent, at forritaðu kodurnar verða virknar, og so verða tey, sum hyggja uttanlands, blakað av, greiðir Hjallgrím Hentze frá.
Og tað var eisini tað, sum hendi hjá teimum báðum, sum hugdu eftir Gekkinum í Danmark. Kringvarp Føroya arbeiðir tó framímóti, at skipanin við at loyva stroyming av livandi myndum uttanlands, verður sjálvvirkandi, so sjálvframleiddar beinleiðis sendingar altíð eru tøkar, líka mikið hvat klokkan er. Tekniski leiðarin dugir tó ikki í løtuni at siga, nær ein slík skipan verður tøk.


text:
Hvussu ansa vit best eftir hvørjum øðrum og okkum sjálvum á arbeiðsplássinum?
Fríggjakvøldið 17. november kl. 19.30 skipar Magistarafelag Føroyar fyri almennum tiltaki um strongd. Tiltakið verður í Reinsarínum í Tórsgøtu 3.
Strongd er ein fólkasjúka, ið fleiri og fleiri av okkum verða rakt av. Ein fólkasjúka, ið bæði hevur stórar menniskjaligar og fíggjarligar kostnaðir fyri okkum sum samfelag.
Kanning hjá Starvsmannafelagnum frá 2014 vísti, at annar hvør limur hevði kent seg strongdan undanfarnu árini. Umleið 20 prosent høvdu verið hjá lækna við strongd, og umleið 10 prosent høvdu verið sjúkrameldað vegna strongd. Aðrar kanningar vísa, at støðan er lík hjá øðrum fakbólkum, og at henda mynd viðvíkjandi strongd er afturvendandi á øllum arbeiðsmarknaðinum.
Um vit samanlíkna hesi tøl við kanningar úr Danmark sigur ein meting, at strong hvørt ár kostar føroyska samfelagnum 140 mió. kr. í sjúkrafráveru, mistum arbeiðsføri og útreiðslum í heilsuverkinum – og at hvørt ár doyggja fleiri føroyingar sum avleiðing av strongd.
Ábendingar eru um, at trupulleikarnir við strongd eru størri á tí almenna arbeiðsmarknaðinum enn hjá tí privata. Í 2016 bleiv arbeiðsumhvørvislógin víðkað til eisini at fevna um sálarligt arbeiðsumhvørvi. Tó eru ongin miðvís og munadygg átøk frá almennari síðu, ið skulu fyribyrgja og basa strongd. Almenni starvsfólkapolitikkurin hjá Føroya landsstýri er sjón fyri søgn fyri at miðvís átøk mangla. Tí í starvsfólkapolitikkinum verður strongd ikki nevnt við einum einasta orði.
Við tiltakinum vil Magistarafelagið varpa ljós á, hvussu vit kunnu fyribyrgja og basa strongd á arbeiðsmarknaðinum. Endamálið við tiltakinum er at kortleggja og meta um hugskot, ið veruliga kunna gera ein mun. Kvøldið endar við, at luttakarar og áhoyrarar atkvøða um, hvørji tiltøk eru bestu at fyribyrgja strongd framyvir.
Skrá fyri tiltaki
19.30–20.10 Tvær framløgur frá serfrøðingum
Yun Ladegaard, sálarfrøðingur á Københavns Universitet – granskar og undirvísir í viðgerð av strongd og strongd á arbeiðsplássum. Harumframt granskar hon í, hvat fer fram á arbeiðsplássinum og í donsku arbeiðsskaða skipanini, tá ið eitt starvsfólk gerst sjúkt orsaka av arbeiðinum.
Tóra Petersen, sálarfrøðingur, Ph.d. arbeiðir m.a. við viðgerð og ráðgevur fyritøkum og stovnum um, hvussu starvsfólk sum hava upplivað tilburð við strongd kunnu koma aftur til arbeiðis á bestan hátt.
20.20–21.00 Rundborðskjak og atkvøða: Hvussu fyribyrgja vit best strongd?
Jón Brian Hvidtfeldt, journalistur, er orðstýrari í kjaki. Gestir eru Kristina Háfoss, landsstýriskvinna í fíggjarmálum, Súni Selfoss, formaður í Starvsmannafelagnum, Bjørgfríð Ludvig, kommunustjóri í Tórshavnar Kommunu, og Beinta Wilhelm Fossabrúgv, ráðgevi og fyrrverandi HR-stjóri í Føroya Tele.
Høvuðsspurningarnir eru: Ansa vit gott nokk eftir hvørjum øðrum á arbeiðsplássunum? Og hvørji tiltøk kunnu gera størsta munin at fyribyrgja strongd?
Hugskot til tiltøk, sum koma fram gjøgnum kvøldið, verða skrivaði niður. Vit enda við eini atkvøðu um, hvørji tiltøk eru tey bestu og munadyggastu at fyribyrgja strongd.
Tiltakið er ókeypis og øll er vælkomin.
Magistarafelag Føroya
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Monday, October 8, 2012
VIÐ EINA STANDMYND
Her stendur hann. Her mangan Victor stóð.
Við andans svørði og við andans merki
hann stríddist móti yvirvøld og klerki
alt fyri hann, sum úthelti sítt blóð
á krossins træ. Her gav hann honum ljóð:
við leikmans ídni royndist hann hin sterki
og kannaði teim smæstu størsta verkið,
sum nakar hevur ognað síni tjóð.
Hans sál var glottin, sum í sorta skein,
hans rødd hon átti havsins sterka lag
og himins veldi. Tignarligur trein
hann fram, og fúsur gekk hann bygd úr bygd
í áliti á Guð. Til síðsta dag
var eyðmýktin hans allarstørsta dygd.
Alexandur Kristiansen
Posted by Listin at 9:46 AM


text:
Síðani farið var at royndarbora eftir olju og gassi í føroyskum havøki, hevur Runavíkar havn verið miðdepilin í hesum virksemi sum oljuútgerðarhavn. Pf. Atlantic Supply Base hevur sum felag tikið sær av hesum virksemi á havnarøkinum í Runavík. Eftir 9 boringar ber til at staðfesta, at vit enn ikki hava funnið steinrunnin brennievni í so stórum nøgdum, at rakstur kann fáast í at taka hetta upp úr havbotninum.
Á sama hátt sum aðrar kommunur og havnir í landinum hevur Runavíkar kommuna/havn vitjað flestu oljumessur, sum annaðhvørt ár skifta ímillum Stavanger og Aberdeen, ið hava verið síðani oljuvirksemi tók seg upp í Føroyum og í føroyskum havøki. Eftir at 9. boringin var liðug í fjørheyst, og brunnurin var turrur, tóktist tað sum, at nakað av stígi fór at koma í á egnari havleið, og oljuprísurin á heimsmarknaðinum hesa seinastu tíðina hevur ikki vaksið um optimismuna.
Kortini vita vit, at nógv virksemi er og verður eystanfyri føroyska fiskimarkið. Fleiri hava róð framundir, at hetta er ein møguleiki, sum eisini føroyingar eiga at gera sær dælt av. Siglingarleiðin á Runavík er styttri enn leiðin til Aberdeen av hetlendsku oljuleiðunum. Av hesi orsøk og fyri at partarnir áhaldandi skulu vita av hvørjum øðrum, eisini í mun til komandi boringar á føroyaøkinum, vóru borgarstjórin Magnus Rasmussen og havnarmeistarin Tórbjørn Jacobsen í London í farnu viku, har teir í tveir dagar vitjaðu oljufeløgini Dong Energy og OMV, UK. Bæði feløgini eru íðin í virkseminum vestanfyri Hetland - eystanfyri føroyska markið, og hava framvegis loyvir til boringar í føroyska økinum. Hjá Dong Energy hittu vit Michael Smith, Managing Director og Jon Parry, Exploration Manager, UK Licences, Atlantic Margin, og hjá OMV hittu vit Martin Smith, Head of Exploration og Alexander Back, Head af Asset Development and Projects.
Partarnir løgdu síni sjónarmið fram á fundunum. Sum tey flestu vita, er føroyaøkið hárisk øki og kemst hetta av dýpinum, basaltinum og veðurlagnum. Lági oljuprísurin ríður oljufeløgunum sum ein marra, og alt bendir á, at áhugi ikki verður fyri okkara øki aftur, fyrrenn prísurin er farin nakað væl upp um 80 dollarar fyri tunnuna. Hinvegin bendir alt á, at feløgini fyrireika seg til at taka olju upp úr Rosebank brunninum í 2016, um alt gongst eftir ætlan. Chevron er fyristøðufelag, og velja teir at bjóða veitingina út, sum er mest sannlíkt, skuldi hetta verið ein møguleiki hjá føroyingum. Samanumtikið tvær gevandi vitjanir í bretska metropolinum.
Føroyski sendimaðurin í Bretlandi, Jóannes Vitalis Hansen, tók sær væl av umboðunum frá Runavíkar kommunu/havn. M.a. hevði hann skipað soleiðis fyri, at tað bar umboðunum til at vitja í Undirhúsinum og í Yvirhúsinum. Angus Brendan MacNeil, sum er einasti tingmaður av Hebridunum í Undirhúsinum, umboðandi Skotska Tjóðskaparflokkin, tók ímóti okkum. Hann leiddi okkum kring um í hesum søguliga húsi, og eftir at vit høvdu hoyrt og skoðað orðaskifti í báðunum húsunum, bjóðaði hann okkum til døgverða í matstovu tinganna. Fyri hálvum øðrum ári síðani vitjaði Angus í Føroyum um ólavsvøkumundið, og tá var hann m.a. í Eysturoy og vitjaði Runavíkar kommunu. Ein serstakliga fryntligur maður, sum nógvir føroyingar hava hitt og kenna.
Borgarstjórin og havnarmeistarin fóru úr Føroyum týsdagin og vóru aftur hóskvøldið í farnu viku.


text:
Seinastu árini hevur talið á umsøkjarum til miðnámsútbúgvingarnar verið minkandi. Síðani 2014 er talið minkað við til samans 205 umsøkjarum, hetta svarar til 16 prosent. Í mun til 2016 eru 122 færri umsøkjarar færri í ár, har 1063 søktu, hetta svarar til 10 prosent.
Mentamálaráðið upplýsir, at tað, eins og undanfarin ár, eru genturnar sum eru meiriluta. Tær umboða 54 prosent av umsøkjarunum.
Minkingin í umsóknartalinum rakar serliga yrkisútbúgvingarnar, har minking er í øllum útbúgvingunum uttan í heilsuútbúgvingini.
Harafturímóti sæst ein lítil vøkstur samanumtikið í teimum gymnasialu útbúgvingunum, har áhugin er størstur fyri at fara á hugbreyt og náttúrubreyt. Áhugin fyri at fara á fyrireikingarbreyt, tøknibreyt og tilfeingisbreyt er tó minkandi.


text:
Felagið Nel Hydrogen Solutions hevur fingið loyvi frá íslendskum myndugleikum at seta upp eitt vetnisframleiðsluvirki og tríggjar vetnisstøðir til bilar. Tað upplýsir partabrævamarknaðurin í Oslo. Orsøkin til fráboðanina er, at felagið Nel Hydrogen Solutions er skrásett á norska partabrævamarknaðinum. Nel Hydrogen Solutions hevur gjørt eitt samváðafelag saman við Skeljungi, sum skal standa fyri vetnisfelagnum.
Skeljungur er ikki heilt ókent í Føroyum. Hetta felag eigur Magn, og samlað rekur Skeljungur 75 besinstøðir í Íslandi og Føroyum.
Sum er, ber ikki til at fylla vetni á bilar í Føroyum, men við nýggju ætlanini hjá Skeljungi í Íslandi, eru hesar støðir kanska komnar eitt sindur nærri her á landi.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Familjudagur og neytamykjukapping
Í sambandi við at 1. HIF á Fiskivinnuskúlanum skal á námsferð skipar flokkurin fyri familjudegi og neytamykjukapping inni við Fiskivinnuskúlan leygardagin 19. mars kl.14.00.
Á skránni verður loppumarknaður, tombula, kafé og fiskibrunnur og nógv annað til børnini. Um veðrið verður til vildar, verður eisini ATV koyring, fyri bæði vaksin og børn, uttanfyri skúlan!
Eisini verður tann væl umtókta neytamykjukappingin, har høvi verður at vinna eina kúgv av Sandi. Hin helvtin av kúnnið verður burturlutað í . Kappingin verður á fótbóltsvøllinum uttanfyri Fiskivinnuskúlan.
Lutaseðlar til neytamykjukappingina kunnu keypast fyri 75 kr. í handlinum hjá J. P. Lamhauge í Vestmanna, umframt at næmingarnir eisini ganga runt í húsini í Vestmanna og selja.
Tað er ókeypis atgongd henda dagin, og ØLL eru hjartaliga vælkomin!
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Tuesday, November 29, 2011
Fyrilestur í trúarverju í Kaldbak í kvøld
Hetta er teirra vanliga vikuliga lærumøtið og bønarmøtið, tí verður byrja við einum hálvum tíma av bøn, áðrenn fyrilesturin.
Friday, November 25, 2011
Tilfarð innan trúarverju til sølu
Eisini sigst hetta at verða heimsins besta miðstøð fyri trúarverju og skúlin bjóðar eitt nú, eina tvey ára mastaragrad í trúarverju og eisini eina tvey ára mastaragrad í religión og vísind.
Eg vil bara gera vart við, at mesta av tilfarinum, DVD, CD og bøkur er til sølu og kann bíleggjast. Eitt nú er 20% avsláttur á allar vørur til 6 desember.
Wednesday, November 23, 2011
Líkheitir millum nátturulismu, Dawkinsa darwinismu og satanismu
Tuesday, November 22, 2011
Tveir ateistar koma út úr skápinum
Tveir ateistar koma út úr skápinum
Vit eru vanliga von við, at kritikkurin av menningarlæruni kemur frá tí kristna ella teistiska vonginum, men í hesum førinum, er tann eini heimspekingur og annars báðir vísindamenn innan ‘cognitive science’ ateistar.
Í hesum sambandi kann eg eisini nevna David Berlinski, ein mær vitandi, ikki so religiøsur persónur, sum eisini umboðar ‘Intelligent Design’ sum fyri nýðliga útgav bøkurnar 'The Deniable Darwin + other Essays' og The Devils Delusion: Atheism and it's Scientific Pretensions.
Sunday, November 20, 2011
105.000 kristin dripin fyri teirra trúgv árliga
Dugi ikki at siga um statistikkurin er álítandi. Fyri nøkrum árum síðani ljóðaði hann uppá 150.000. Men hetta er ikki óhugsandi. Serstakliga í muslimska heiminum verða kristin myrd, burturførd og neyðtikin í hópatalið, alt meðan vesturlendska media, í sínari politisku korrektheit velur at fjala yvir ræðuleikarnar.
Tølini fyri Sudan liggja møguliga upp í móti einari millión, kanska hálva aðru millión síðani 80ini. Harnæst mugu vit heldur ikki gloyma, at fleiri hundratúsindatals kristnir trælir verði hildnir í arabiskum londum, hesi eru vanliga kvinnur og børn tikin sum krígsfangar í jihad. Hvussu mong av hesum enn eru á lívið og hvussu mong av hesum doyggja árliga er ógvuliga ringt at vita. Støðan í Indonesia er altíð hættislig. Í 70unum gjørdust milliónir av muslimum kristnir og talið økist enn. Muslimar hava tí í longri tíð ført Jihad í mongu kristnu bygdunum, har í hópdrápini eru mong og heilar bygdar tvingaðar at taka við Islam.
Av ateistiskum londum er talan serstakliga enn um Kina og Norður Korea. Í Norður Korea verða kristin í hópatalið enn pínd og dripin í fangatippum. Kina sigst at hava víst meiri tolsemi mótvegis teimum kristnu í landinum, sum nú telja umleiða 100 milliónir. Ávísir mannarættinda felagskapir vísa tó á, at Kina framførir proganda og at støða teirra kristnu framvegis er spent.
Friday, November 18, 2011
Hvat verður at lesa á 'Kristindómur Svarar'?
Sovjet, Kommunisma og Ateisma
Áhaldandi pástanda ateistar at einki veruligt samband er millum kommunismu og ateismu. At ræðuleikarnir í kommunistiskum londum, skyldaðust einari forvronglaðari politiskari skipan, heldur enn einari ateistiskari áskoðan.
Eftir at hava grava meg ígjøgnum nógv av rúgvuvísa tilfarinum sum er til taks, loyvi eg mær at ivast um hesa útlegging. Eg skal tó ikki verða alt ov fordømandi, eg eri vísur í at forgangarnir høvdu góð motivir og veruliga høvdu ætlanir um at skapa eitt jørðiskt utopia. Hesir høvdu í 40unum, trupuleikar av darwinistisku ástøðini, eftirsum kommunistarnir úttalaðu seg um kapitalistarnir og nazistarnir vestanfyri, sum út frá Darwin, roknaðu menniskjan fyri at djór; kommunistarnir vildu ikki niður á slíkt lágt støði. Trupuleikin vísti seg tó at verða, at menniskja í kommunistiskari-ateistiskari áskoðan, tó hægri enn ein apa, tó ikki var mett hægri enn ein klumpur av evnið. Út frá slíkari heimsmynd er tað eygsæð, at reglarnir og virðini fána burtur í einki.
Trúgv og ateisma í Triðja Ríkinum
Hetta evnið hevur verið frammi her á blogginum fleiri ferðir. Tað eru rúgvuvís av keldum, sjónvarpsprát og annað sum ein kann sipa til í hesum sambandinum, og eg fari at sitera og vísa á ein fittan hóp av keldutilfarið. Var Hitler kristin ella ateist? Persónliga hætti eg mær ikki at siga at Hitler var ateist. Kortini dugi eg væl at síggja, út frá nazistiskum tekstum, at Nazisman var ómetaliga gudleys í sínari áskoðan og at hesir vóru eins snildur og italsku fasistarnir, at nýta religión sum eitt stórsligi propagandatól fyri at gera seg betri lýddar av fólkinum. Tí havi eg ilt at fella fyri niðurstøðuni hjá so mongum, at Hitler bæði var religiøsur og kristin tí hesin fleiri ferðir sipar til Gudin og Kristindómin í 'Mein Kampf'. Henda niðurstøðan umhugsar ikki tað fullu myndina. Áhugavert at Hitler eisini sipar til tær ævigu lógirnar og møguliga hægru maktina sum sjálvan alheimin; veit ikki heilt hvussu tað skal skiljast í høpinum av Kristindóminum. Eri tó vísur í, at hevði Nazi-Týskland vunni veraldarbardagan hevði Evropa verði trýst undir eirindaleysa statsateismu.
Eg fari at framleggja fleiri innlegg, um hesi bæði omanfyri nevndu heitini, eftirsum viðkomandi úttalisir og argumentir áhaldandi verða nýtt í kjakinum.
Hvør skrivaði Lukasar Evangeliið?
Eg eri í hálvt við at viðgera bókina hjá Sølvará, 'Guds orð ella orð um Gud'. Eg fari at byrja við hansara viðgerð av Lukas høvundanum í mótsetning til Lukas, samverkamann Paulusar.
Eftir at hava lisið í bókini, skilji eg betur, hví gudfrøðingurin Kristian Hansen, seinasta ár setti spurning við avgerðina hjá 'fróðskapur', um at útgeva bókina sum eitt akademiskt verk. Bókin er eftir mínari metan lættisoppa lestur, eitt summirat av tí einu negativu viðgerini av Bíbliuni og Kristnu trúnnið, har í kristna síðan og aftursvarið nærum slett ikki sleppur upp í part. Haraftrat er hópur av keldunum óbrúkiligar í teirra konteksti og verkið vilt og nærum ósømuliga polemiskt. Um bókin hevði verið útgivin út frá egnum forlagið, hevði skilt tað, men tað er mær ein gáta, hvussu slíkur lesnaður, oftani verður útgivin sum akademiskt ella fróðskapur.
Skrivaði eitt sindur av kritikki, um skrivingina hjá Sølvará, fyri nøkrum mánaðum síðani:
Sunday, November 13, 2011
Bloggurin hjá 'Gudloysi' brýtur 266b
Hetta er sami persónurin sum áður hevur úttala seg um at útrudda religión (Gud viti hvussu, tað kundi hesin ikki svara mær uppá fyrr í árinum), sum vil hava Sovjet líknandi lógir at bannað kristnari dogma fyri kristnum børnum í kristnum heimum og beinleiðis hevur hótt við verbalum andlit til andlits ágangi.
Tápulig lóg? Tað halda summi, men hetta er í hvussu er holdningurin í løtuni og tí geri eg vart við meg, um bólkar ella persónar forbróta seg í samband við ágang móti kristnum. Í hesum førinum er tað greitt at bloggur tykkara inniheldur niðurgerð og háðan av einum samfelagsbólkið, í hesum førinum kristnum. Tað má tí verða tykkara ábyrgd sum felag, at heimasíðir ella bloggar sum felagið umboðar, eisini heldur seg til núverandi lógina og holdningin og tekur ábyrgd fyri hvat bloggarir og limir úttala seg um, á tykkara bloggi.
Ljóta greinin á 'Gudloysi' kann lesast her: http://gudloysi.fo/2011/11/gudloysi-i-manntal/
Saturday, November 12, 2011
Kunnu vit líta á Nýtestamentligu Handritini (við James White)?
http://www.aomin.org/
White hevur eina langa lívsroynd í gransking og kjakið, hevur skriva hópin av bókum og greinum og var eisini kritiskur ráðgevari í samband við New American Standard Bíbliuni:
http://www.aomin.org/articles/bio.html
Eg haldi ikki eg taki munnin ov fullan um eg siga at hetta er eitt mótspæl móti bíbliutekstkritikkarinum Barth Ehrman.
Wednesday, November 9, 2011
Ágangur móti kristnum í USA
Nú eru vit aftur inná einum líknandi dømi, eins og við Pilgrims Home ellisheiminum, har sekulerar kreftir vísa seg í sínum sannað hami.
Í hesum førinum vóru David og Mary fult klár yvir, at kravið frá býráðnum stríddi við lógir landsins. Tey tóku tí kampin upp og avgjørdu at skapa so stórt postýr um hendingina og tess tilgongd, sum møguligt.
Hetta førdi við sær at býráðið kom krúpandi aftur. Ein almenn umbering var givin, men umberingin vísti seg ikki at byggja á angur, men heldur á royndina at bjarga skinninum.
Hesuferð ljóðaði tað ikki longur, sum um at tað var ólógligt at 15 trúgvandi biðja saman í einari íbúð. Hetta hevði jú verið brot á amerikansku lógina. Nú var versiónin ein heilt onnur, nú var talan um vandan av at ov nógv vitjandi kundu taka ov nógv parkeringspláss, sum tíðskil kundi órógva nábúgvarnir.
Men Jones og Mary vóru skjótt at spyrja, um hetta eisini galt aðrar vinarbólkar, so sum bindiklubbar, poker bólkar, føðingardagar og annað? Í so fall hevði býráði og løgreglan havt úr at gera. Ein onnur versión ljóðaði tí, at ávaringin var upprunaliga grunda á klaguna hjá einum nábúgva. Men hetta gav jú heldur onga meining.
David og Mary og mong við teimum, er tí av røttum sannførd um, at ein antikristilig og sekuler ávirkan lá aftanfyri hendingina. Hendan niðurstøðan er ikki so heilt ótrúlig, nógvir slíkir tilburðir hava verið og fara fram í Vesturlendska samfelagnum í løtuni. Dømir uppá hvussu vandamikil og líti frælsislyntar hesar sekuleru krefturnar í veruleikanum eru, ella kunna gerast.
Monday, November 7, 2011
Gud er ikki til, tí at George Bush trýr uppá Gud (yeah right)
Á túrinum í UK í ár, hevði kristna blaði 'Christianity' prát við William Lane Craig, har í millum annað ný-ateisman og tess argumentir vóru viðgjørd.
Í prátinum vil Craig verða við, ný-ateismuna er meiri líknandi við eina pop-mentan, eina rørðlsu sum trívist av populariteti, heldur enn eitt rák sum fyriheldur seg til logik, grundleggjandi fakta og veruleika. Tað undrar tí ongan, sum Craig eisini framleggur í prátinum, at ateistar hava argumentera við øllum møguligum møsni í royndum sínum, fyri at sáa iva um Gudin.
Tað sum er øtiligt, og onkur kann møguliga veita eina staðfesting, ella vísa hesum aftur, er at Craig í prátinum, vísti á, at undir seinasta kjaktúrið sínum í Onglandi (ikki túrurin nú í oktober), vóru tað 3 út av 4 ateistum sum í almennum kjakið við Craig, høvdu sum høvuðsgrundgeving móti Guds ekistensi, ákæruna at Georg Bush er trúgvandi.
Sum um hetta hevur nakra ávirkan á argumentið um Guds tilveru. Tó har sótu hópin av góðtrúgvandi persónum og gloyptu hesum rátt. Ein vildi annars hildi, at eina alnóts amatørkjakarir sóu týdningin í slíkum argumentum, men deduktiónin var framløgd av slíkum sum í Onglandi alment umboða gudloysi.
Ivaleyst áttu vit at givi Craig rætt í, at nýateisma er at líkna við eina popmentan. Men um so er, mugu vit eisini býta í okkum at ein pop-mentan hevur stóra ávirkan:
Sunday, November 6, 2011
Kann Gud skapa ein stein so stóran, at Hann ikki megnar at lyfta hann?
Friday, November 4, 2011
Ágangur móti kristnum í Evropa: Kristiligt ellisheim um samkynda kjakið
Vælvitandi hvat kristin flest halda um samkyndan lívstíl, so var tað heilt opinbart, at býráðið leitaði eftir einari negativari niðurstøðu av kanningini, við tí endamálið at føra ellisheimið út í trupuleikar.
Sum kristin eiga vit at verða ansin, ávarða og fyri alt í verðini ikki lata okkum lumpa av teirra propaganda.
Wednesday, November 2, 2011
Álop á kristindómin, kristin og kristnu virðini í Evropa
Líka frá kristnum, sum verða hótt, missa teirra starv ella verða skorðin niður í løn (um hesi ditta sær at deila teirra tankar á facebook), til ágang móti pro-life tilhengarum og álop og buking av ungum katolikkum. Ella hvussu við rættarsøkum og handtøku fyri at siga sína meining, ella fyri at boða kristnu trúnnað á gøtuni? Sjúk verð vit liva í.
Hvussu ætla hesir persónar at teirra útruddan trúgv, skal verða við at gera heimin til eitt betri stað? Royndi mann ikki hetta í Sovjet, Kina og øðrum religiónshatandi londum, fyri 30-50 árum síðani? Kundi tað sigast at gudleysa samfelag teirra gjørdist til eitt betri stað? Ella var hetta ikki upprunaliga endamálið? Sætt demokrati, sætt frælsi, friður og javnstøða?
Vandin íløtuni er at gudloysingar og sekulerir humanistar (millum annað) pilka við virðini og gerast svakir um onkur talar at. Kanska um nøkur ár, tá menn (kanska) flest, mentalt koma at føla seg sum kvinnir, tá hjúnabandið bara er ein veruligur heiður í einum samkyndum høpið, tá talið av dripnum óføddum kemur at økjast munandi og óbalansin veruliga kemur at merkjast, tá tað gerst vanligt at avlíva eldra ættarliði við aktivari deyðshjálp, ella hvør veit kanska hálvgum tvangi og Evropa mentanin er horvin, og vit ikki longur kenna okkum sum blomman í egginum---Tá, kanska, vit fara at líta aftur um bak og seta heilt aðrar spurningar enn vit gera ídag.
Hvør veit, kanska eg um 10-15 ár hevði verði handtikin, ella revsaður á annan hátt, fyri at skriva tað sum eg geri nú.
http://www.intoleranceagainstchristians.eu/
Tuesday, November 1, 2011
Gud og alheimarnir
Vísindafólk í vísa hesum áhuga, ger mikið burturúr, at viðgera invortis nátturuna av hesum universum og tess lógir, í antin knýta ella fráskilja hesi. Hetta er eitt annað evnið, sum hevur ført til mikla spekulatión millum fysikarir, rúmdargranskarir og filosofar.
Men Davies viðgongur tó (og hetta er av týdningi), at óansæð um slík hypotesa leggur upp til, at Gud er óneyðugur, so grundgevur hypotesan á ongan hátt fyri, at ein slík tilvera, ein slíkur uppruni og slík tilgongd eru møgulig (Davies, s.41).


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Author Archives: rokur
So er tað FM á langgeil 2017
Suðuroyar Svimjifelag og Svimjisamband Føroya skipa nú 25. til 27. mai 2017 fyri árligu føroyameistarastevnuni í svimjing á langgeil, í Páls Høll í Vági. Sí innbjóðing og startlistar, sum benda á at vit fáa eina sera spennandi stevnu. FM á langgeil … Continue reading
Úrslit frá JM/MU 2017
Her er úrslitalistin frá JuniorMeistarastevnuni og Meistarastevnuni fyri Ung 2017, sum Svimjisamband Føroya og Ægir skipaðu fyri í Klaksvíkar Svimjihøll, nú í vikuskiftinum hin 12. til 14. mai. Ein stevna har serliga Ægir skaraði framúr, við Rebekku Trygvadóttir sum mest vinnandi svimjara, … Continue reading
Startlisti til JM/MU 2017
Svimjisamband Føroya og Ægir skipa nú í vikuskiftinum fyri JuniorMeistarastevnuni og Meistarastevnuni fyri Ung 2017, sum er føroyska meistarastevnan fyri okkara aldursbólkar frá junioraldri og niður til tey yngstu.
Met og heiðursmerki á Danish Open 2017
Føroyskir svimjarar luttaka í hesum døgum á Danish Open 2017, og megna har í heilum at svimja seg til finalupláss, umframt at seta met og vinna heiðursmerki. Her niðanfyri lista vit upp føroysk met og heiðursmerki vunnin á Danish Open 2017:
Dagførdir skeiðshaldarar hjá Svimjiskúla Føroya
Svimjisamband Føroya skipaði í vikuskiftinum fyri skeiði fyri skeiðshaldarar hjá Svimjiskúla Føroya, sum er tað sum vit eisini kenna sum ‘Merkjaskipanin’. Hetta var eini endurtøka av tilsvarandi skeiði í 2007, við norska Per Irgens sum undirvísara.
Oyggjaleikalandsliðið í svimjing 2017
Her eru tey 11 sum kláraðu kravtíðirnar til Oyggjaleikir í Gotlandi 2017, sambært ásettu treytum í kravtíðarskipanini. Raðfylgjan er tilvildarlig.


text:
Enn er tíð, um tú hevur hugskotið til eina framúr søgu í búkinum, ella í høvdinum, ella hvar tað nú er, sum hugskot búgva. Tí tað er ikki fyrr enn mikudagin 14. desember, at síðsta freist at lata søgu inn, kemur.
Vit fara at fáa nøkur fitt børn til at lesa søgurnar hjá tykkum inn á band, og so verða tær sendar í útvarpinum um jólini. Tað gleða vit okkum sera nógv til.
Og um tú skrivar okkum eina søgu, so ert tú við í lutakastinum um ein av trimum jólapakkum frá Kuldakrákuni til tín, at leggja undir træið. MEN - bara um tú skrivar eina søgu, so kom í gongd!


text:
(Hetta varð týtt / skrivað, umleið 2004).
( Vín andin sníkir seg inn í meinigheitirnar!! Eg vil ávara ímóti hesum, ikki við egnum meiningum, ella mannaboðum, men við Guðs orði, sum er okkara eini rætningssnórur. Latum okkum sum Guðs tænarar standa upp og peika á vegin, og ikki gera sum mangir, sum reingja Guðs orð, kallandi rangt fyri rætt, og rætt fyri rangt. )
-
Tað leiddi gudsmannin Nóa til skomm.
I. Mós. 9:21: Tá ið hann nú hevði drukkið av víninum, og hann varð drukkin, lá hann nakin inni í tjaldinum.
-
Tað leiddi rættvísa Lot til óviljað siðloysi, tvær ferðir.
I. Mós. 19:33: Sama kvøldið góvu tær honum vín at drekka; og hin eldra kom og legði seg hjá faðir sínum; hann vardi hvørki, at hon legði seg, ella at hon fór upp.
-
Nasirearanum, sum vildi halga seg Harranum, varð noktað at drekka.
IV. Mós. 6:3: Hann má ikki drekka nakað súrt, sum tilreitt er av víni ella mjøði (t.e. øl), og yvirhøvur ikki drekka nakran vínberjaløg og hvørki eta nýggj ella turkað vínber.
-
Prestarnir, sum tæntu nær Harranum, máttu ikki drekka.
Ezekiel 44:21: Vín má eingin prestur drekka, tá ið hann gongur inn í innara forgarð.
-
Vín er sum ormaeitur (Drekin, ormurin = djevulin).
V. Mós. 32:33: Drekaeitur er vín teirra, ræðuligt ormaeitur.
-
Móðir Samson fekk noktað at drekka.
Dóm. 13:7: Men hann segði við meg: Sí, tú skalt verða við barn og føða son; og tú mást hvørki drekka vín ella sterkan drykk og ikki eta nakað óreint, tí at sveinurin skal verða Guði halgaður alt frá móðurlívi til deyðadags.
-
Skøkjur nýta vín til at tøla menn.
Orðt. 9:2: Hon hevur dripið drápsfæ sítt, blandað vín sítt, og hartil borð sítt dúkað.
-
Vín er spottari, tað er óstýrligt, og tey sum drekka tað eru ikki vís.
Orðt. 20:1: Vínið er spottari, rúsdrykkur óljóð, hvør tann, sum drukkin vinglar, er óvitur.
-
Guð áminnir okkum um ikki at vera millum teirra sum drekka vín.
Orðt. 23:20: Ver ikki millum teirra, ið drekka vín, millum teirra, ið oveta seg í kjøti.
-
Vín bítur sum ein slanga (slangan = Sátan).
Orðt. 23:31: Hygg ikki at víninum, hvussu reytt tað er, hvussu tað glógvar í steypinum og væl rennur niður.
-
Tað sømir ikki kongum at drekka vín (vit eru kongar og prestar).
Orðt. 31:4: Tað sømir ikki kongum, Lemuel, tað sømir ikki kongum at drekka vín ella høvdingum at spyrja eftir sterkum drykki.
-
Sterkur drykkur er fyri tey, sum eru búgvin til glatan.
Orðt. 31:6: Gevið tí sterkan drykk, sum er búgvin til glatan (enska KJV sigur: “that is ready to perish”), og gevið tí vín, sum sorg ber í hjarta.
-
Guðs veiróp er móti teimum, sum stunda eftir víni.
Jesajah 5:11: Vei teimum, ið snimma á morgni stunda eftir víni og sita uppi langt út á náttina, glóðreyðir av rúsløgi.
-
Enn eitt veiróp verður givið.
Jesajah 5:22: Vei teimum, sum eru hetjur í víndrykkju og hinir mætastu til at blanda rúsløg.
-
Enn eitt veiróp.
Jesajah 28:1: Vei hinum uppskrýdda kransi hjá teimum druknu í Efraim; teirra glæsiliga skreyt er einans følnandi blómur á heyggjum í hinum gróðurmikla dali, har víndruknir hølast.
-
Tað leiðir Guðs tænarar til at snáva.
Jesajah 28:7: Men eisini her ganga menn í ørviti av vínløgi, vitleysir av víni; prestur og profetur druknir vingla, vingla av sterkum drykki; teir sløðra av vínløgi. Í ørviti síggja teir sjónir sínar; í rættinum snáva teir á.
-
Vín ger fólk óð.
Jeremiah 51:7: Gullsteyp var Bábel í hond Harrans; alla jørðina drakk hon fulla; tjóðirnar drukku av víni hennara, tí leikaðu tjóðflokkarnir óðir.
Les eisini Jeremiah 51:6-8 (í samanhangi), og Jeremiah 51 (allan kapitulin)
-
Dánjal vildi ikki dálka seg við víni.
Dániel 1:8: Men Dánjal setti sær fyri ikki at óreinska seg við krásum kongs ella við tí víni, sum hann drakk, og bað hirðstjóran um at sleppa undan at óreinska seg.
-
Ísrael sveik Harran, tá tey hugdu til aðrar gudar, og elskaðu vín.
Hósea 3:1: Og Harrin segði við meg: “Far aftur og elska konu, sum elskar annan mann og er ótrúgv, eins og Harrin elskar Ísraelsmenn, tó at teir víkja at øðrum gudum og hava tokka á vínberjakøkum (KJV: flagons of wine.)
-
Vín og hordómur fylgjast at og taka burtur hjartað.
Hósea 4:11: Vín og vínberjakøkur taka burtur hjartað (KJV)
-
Guð vil ripa tað burtur og døma tað.
Jóel 1:5: Vaknið, tit drykkjumenn, og grátið allir tit, ið vín drekka, venið tykkum um vínberjaløgin; tí at hann er riptur burtur frá munni tykkara.
-
Óndir menn enntá selja døtur sínar fyri vín.
Jóel 3:8: Teir kastaðu lut um fólk mítt, góvu svein fyri skøkju og seldu gentu fyri vín og drukku.
-
Teir, sum leiða Guðs fólk til at drekka, verða lættliga teirra profetar (svikaprofetar).
Micah 2:11: Um einhvør kemur við tómum orðum, svikum og lygnum og sigur: “Eg skal tala til tykkara um vín og sterkan drykk”, hann verður rættur talari hjá hesum fólki.
-
Vín leiðir inn í synd, stoltleika, og alt ónt.
Hábakkuk 2:5: Tí hann syndar orsakað av víni (so sigur enska KJV (King James), hin hástóri maður, sum av grimdarhuga tambar upp gap sítt eins og Hel og ikki mettast heldur enn deyðin, savnar til sín allar tjóðir og dregur inn undir seg øll fólk!
-
Jóhannes doyparin skuldi ikki drekka vín.
Lukas 1:15: Tí hann skal verða mikil fyri eygum Harrans. Og vín og sterkan drykk skal hann ikki drekka, og alt frá móðurlívi skal hann fyllast av Heilaga Andanum.
-
At drekka vín kann fáa bróðir tín til at snáva.
Róm. 14:21: Tað er beint hvørki at eta kjøt ella drekka vín ella gera nakað, sum bróðir tín stoytir seg á.
-
Víndrykkja førir óflýggjaskap við sær.
Ephes. 5:18: Og drekkið tykkum ikki druknar í víni, sum førir óflýggjaskap við sær; men verðið fyltir av Andanum.
-
Ikki tráur eftir víni.
I. Tim. 3:3: Ikki tráur eftir víni, ikki eftir bardøgum, men mildur, ikki klandursamur, ikki peningagrammur.
-
Ikki tráur eftir nógvum víni.
I. Tim. 3:8: Somuleiðis eiga kirkjuliðstænarar at verða siðaðir, ikki tvítungutir, ikki tráir eftir nógvum víni, ikki hugaðir eftir ljótum vinningi.
-
Timoteus drakk vanliga bert vatn, og eitt sindur av víni, men tá útilokandi vegna sjúku.
I. Tim. 5:23: Drekk ikki longur bert vatn, men njót eitt sindur av víni fyri maga tín og veikleikarnar, sum eru so tíðir.
-
Tað eigur at vera nakað, sum hoyrir fortíðini til.
I. Pæt. 4:3: Tí at tað er nóg mikið í teirri tíðini, sum farin er, at hava gjørt heidninganna vilja, tá ið tit livdu í ósiðum, girndum, fyllskapi, óhógvi, drykkjuskapi og skammiligari skurðgudadýrkan.
The World’s Deadliest Drug:


text:
Eg vil í hesum innleggi bara vísa á eina aðra bók sum var útgivin fyri umleið 2 árum síðani, sum tað sigst um, kann ella hevur ísett líknandi skjálvtar.
Talan er um bókina hjá Dr. Stephen Meyer 'Signature in the Cell: DNA and the Evidence for Intelligent Design' sum var útgivin í 2009, har í Meyer sáðar iva um menningarlæruna út frá teimum seinastu granskingunum innan kyknum, upp til tað mundið.
Bókin er sjálvandi blivin kritisera so tað forslær, sum altíð er eitt gott tekin. Sjálvur eri eg ikki vísindamaður og kann tí ikki meta hvørs bókin er fult og heilt álítandi ella ikki.
Óansæð, so mikið, havi eg lært við tíðini, at rættuliga nógv stendur uppá spæl, hjá hesum radikalt ateistisku oddamonnunum og teimum sum eru víðgongd í teirra stremban fyri at verja og umboða eina nátturulistiskari heimsmynd, sum fulkommuliga útilukkar møguleikanum fyri tí ónátturliga og Gud.
Eg eri tí sannførdur um at vit eiga at verða ómetaliga varðin og kritisk við hesum røddunum, í virka og tala við motivum, eina fyri at verja hesa heimsyndina og harvið nýta sum part av teirra propaganda, teirra monopol uppá akademiska ástøði, bæði útgangstøði og niðurstøður, og saman við teimum sjálvkravda rættin av demonisera mótstøðuna. Hetta er oftani lítið annað enn rein akademisk valdsmisnýtsla.
Eitt stutt ummælið frá Biola professarum ljóðar:
Dr. Stephen Meyer has written a book that is shaking the evolutionary establishment like “Darwin’s Black Box” and “Evolution: A Theory in Crisis” did in previous decades. Meyer has assembled a set of ideas based on the latest research on living cells that must be answered if traditional Darwinism is to survive.


text:
Á fundi sum Norðoya Tjóðveldisfelag skipaði fyri í gjár, var høvi hjá fólki at seta spurningar til Høgna Hoydal. Óluva Klettskarð heldur, at fundurin var væl eydnaður.
Eini 30 fólk vóru á fundi um fiskivinnunýskipanina, sum Norðoya Tjóðveldisfelag skipaði fyri í gjár. Fundurin var skipaður soleiðis, at eftir at Óluva Klettskarð og Rasmus Biskopstø høvdu bjóðað vælkomin, hevði Høgni Hoydal framløgu um nýskipanaruppskotið í fiskivinnuni. Hann fór eisini nærri inn á ítøkiligar misskiljingar, sum hava verið at sæð í miðlunum. Øllum kunnugt er Klaksvík mætur fiskivinnubýur, so áhugin ímillum fundarfólkið var stórur og spurningarnir fleiri.
Høgni Hoydal viðgekk, at fleiri lutir í uppskotinum vóru fløkjasligir at skilja, tí at lóggáva á einum so umfatandi øki altíð er kompliserað. Men landstýrismaðurin helt hinvegin, at aðalmálið í uppskotinum var greitt – nevniliga at føroyingar skulu sum tjóð fáa meira burtur úr úrdráttinum av fiskatilfeingi okkara.
Fundurin væl eyðnaður
Eitt nú hevur verið sagt, at alt av tilfeinginum við tíðini fer yvir uppboðsølu, men landsstýrismaðurin vísti øllum tílíkum pástandum aftur. Ein stórur partur av uppskotinum, sum ikki hevur verið viðgjørdur, er eisini hvussu landið kann stuðla nýmenning og gransking í aðalvinnu føroyinga. Høgni Hoydal vísti á, at tíggju prosent av inntøkunum á uppboðsøluni fara beinleiðis til gransking innan fiskaveiðu, og hettar kann við tíðini gerast stórur fongur fyri Føroyar.
Óluva Klettskarð hevur verið fyri hørðum atfinningum í heimstaði sínum, eftir at farið varð undir nýskipanararbeiðið. Hon helt, at fundurin svaraði fleiri misskiljingum, tí fundarfólkið fekk høvi at seta spurnignar, og landsstýrismaðurin fekk høvi at svara teimum.
– Eg eri væl nøgd um, at fundarfólki fekk svar upp á fleiri spurningar, sum hava verið ógreiðir. Tað var eitt nú týdningarmikið at fáa staðfest, at onki av botnfiskinum á heimagrunnunum fer um uppboðsølu, fyrr enn stovnarnir eru væl betri fyri, og at lítið av fiskiskapinum í Barentshavinum verður ávirkað av uppskotinum, sigur Óluva Klettskarð við Fjúrtanda.
Álitið leggjast fram í morgin
Sum skilst á tingfólki úr ymiskum flokkum, verða álitini úr vinnunevndini løgd fyri løgtingið í morgin, soleiðis at viðgerðin kann vera í næstu viku. Um álitið verður lagt fram í morgin, verður 3. viðgerð av uppskotinum allarhelst mánadagin, og so hava føroyingar eina nýggja fiskivinnuskipan, tá næsta vika er liðin.


text:
┌tskiftingarnevndin gj°rdi ß fundi 27. mai 2009 ˙rskur Ý mßli um břti av 5 marka haganum Fyri oman RŠtt, matr. nr. 229 vi Gjˇgv. ┌rskururin var kunngj°rdur eigarunum ß fundi Ý bygdarh˙sinum.
Hagin verur břttur Ý 3 marka hagan Ambadal og 2 marka hagan Fjalli.
┌rskururin frß 27. mai 2009 er kŠrdur til Yvir˙tskiftingarnevndina, tß ikki var semja um břti.
═ Yvir˙tskiftingarnevndini sita sorinskrivarin, sum formaur og 4 arir limir, sum vera ˙tnevndir til hv°rt mßl sŠr.
Enn er ikki greitt, nŠr Yvir˙tskiftingarnevndin kemur saman at vigera mßli.


text:
Ari av Rana
14.12.2017 - 17:40
Mentan > List > Filmslist
Netflix hevur kunngjørt Netflix-vanarnar hjá danskarum í 2017. Har sæst millum annað, at danskarar hugdi mest eftir filmum og filmsrøðum á Netflix 1. januar, og at nýggja sesongin av Stranger Things er tann sesongin, sum flestu danir einans nýttu 24 tímar at gera seg lidnan við.
Kanska mest margháttligt er, at ein dani hugdi eftir teknifilminum “Bee Movie” heili 317 ferðir í 2017.
Nú fortelur 19 ára gamla Emma úr Bogense, at tað nokk er hon, sum eigur hendan løgna heiður. Tað var í undirhaldssendingini Danskerbingo á P3, sum eftirlýsir danskarar, sum hana uppliva ella gjørt okkurt ávíst, at Emma fortaldi, at tað allarhelst var hon. Danskerbingo eftirlýsti í gjár persónin, sum hevði sæð Bee Movie 317 ferðir í 2017, og Emma ringdi inn.
Emma sigur at hon hyggur eftir filminum umleið hvørt kvøld. Hevur hon góða tíð um morgunin hyggur hon eisini tá.


text:
Mikudagin 17. januar verður aftur Open Stage/Open Mic í Reinsarínum. Serligur gestur hetta kvøldið er Ólavur á Váli. Eftir hansara framførslu er pallurin opin, og møguleiki er hjá fólki, ið hava okkurt at framføra at gera tað.
Ólavur gav fløguna “Her og Nú” út, sum varð væl móttikin, í síðsta summar. Ólavur hevur hóast sín unga aldur spælt nógvar konsertir.
Tiltakið er fyri øll tey, ið vilja sleppa at frambera fyri øðrum. Hetta er fyri eitt nú sangskrivarar, yrkjarar, søgu sigarar og skemtarar til at framføra egið tilfar, nýtt eins væl og gamalt. Tiltakið er ætlað at vera ein kreativur verkstaður, har høvi er til at royna nýggj hugskot í einum umhvørvi saman við samhugaðum listafólki.
Skráin er hendan:
19:30 – Tilmelding
20:00 – 20:30: Ólavur á Váli
20:30 – 20:45: MonkeyRat Duo
21:00 – 22:30: Open Stage/Open Mic
Tiltakið er ókeypis og øll eru vælkomin, eisini tey, ið bara vilja lurta og hyggja.
Stuðlað tiltakinum hava Mentamálaráðið og Okkara.


text:
Í sambandi við sólarmyrkingina verður ein framsýning á Tjóðsavninum, Brekkutúni 6 í Hoyvík. Søvn Landsins, Jarðfeingi og Nám skipa fyri.
Føroyar verða heimsins nalvi, tá ið tað verður full sólarmyrking fríggjadagin tann 20. mars 2015. Sólarmyrkingin sæst bert í Føroyum og á Svalbard, so áhugin uttanlands er stórur, og ferðafólk í stórum tali koma til landið.
Sólarmyrkingin byrjar so smátt um hálvgum 9 tíðina, tá mánin byrjar at fara fyri sólina, og varar samanlagt í einar tveir tímar. Fullkomna myrkingin varar tó bert millum 1 – 2,5 minuttir , - stytst í Suðuroynni og longst í Mykinesi. Sólarmyrkingin byrjar í Sumba kl. 9:40:27, í Mykinesi kl. 9:40:14, á Eiði kl. 9:41:00 og í Svínoy kl. 9:41.41
Framsýningin á Tjóðsavninum lýsir sólarmyrkingina 20. mars 2015 – hvat er tað sum hendir? Hví henda sólarmyrkingar? Framsýningin lýsir eisini søguligar sólarmyrkingar í Føroyum við denti á fullu sólarmyrkingina 30. juni 1954.
Atgongumerki


text:
Óvist hvussu drúgvar kanningarnar verða
Løgreglan í Føroyum fer í dag at tosa við donsku løgregluna um at fáa eitt kanningarlið til Føroya, at kanna eldsbrunan í Varðanum Pelagic á Tvøroyri.
Ætlanin er at fáa fólk frá kriminalteknisku deildini hjá donsku løgregluni og fólk frá Dansk brand- og sikringsteknisk institut at kanna orsøkirnar til eldsbrunan.
Á Dansk brand- og sikringteknisk instit eru tey millum annað serfrøðingar í at kanna el-skipanir í bygningum.
Hildur Hentze, dagligur leiðari á kriminaldeildini, sigur, at vónandi fer at bera til at fáa kanningarliðið til Føroya sum skjótast. Løgreglan veit enn ikki at siga, hvussu langa tíð kanningarnar fara at taka.
Kelda: kvf.fo


text:
“Kærlighed begynder med kast” søgdu tey vaksnu við okkum, tá dreingirnir díktu okkum undir í kavabløkum og stappaðu kavan inn undir blusuna. Hóast hetta var ræðandi, serliga tá teir størru dreingirnir fingu fatur á okkum, var hetta sera spennandi. Kláraðu vit at renna undan? Samstundis sum man vónaði, at man kláraði undan, dukaði hjartað serliga hart, tá teir fingu hendur á okkum. Onkuntíð rann man kanska heldur ikki so skjótt sum man burdi og hevði ikki so nógv ímóti at leypa beint inn í “løvens hule”. Og so gramdi man seg hart um, hvør hevði vaskað einum, uttan man fekk gjørt nakað, tí viðkomandi var so nógv sterkari.
So vóru tað teir sum bíðaðu aftanfyri sama horn hvønn dag, klárir til álop. Nokkso typiskt var tað vakrasta gentan, ið stóð fyri tørni. Men tá hon ikki var við, so stóð man sjálv fyri skotum. Og hóast tað ikki var petti stuttligt at verða royttur og klíptur, so var tað hesin intensi maktkampurin, sum gav einum hjartabankan. Tá man gjørdist eldri, kundi man skriva ein seðil til onkran drong og spyrja, um hann tímdi at ganga saman. So kundi hann seta kross í “ja/nei/"-ella “kanska” kassan. ikki tí at hesi forlovilsini altíð hildu so leingi, ofta vardu tey ein tíma, og onkuntíð hevði man lovað seg burtur til fleiri í senn. Tá var ofta ringt at velja hvønn av teimum man skuldi droppa. Við tíðini gjørdist tað heila eitt lítið sindur meiri “fysiskt” og man byrjaði at spæla S, P ella K. Tey kulastu valdu K, tað merkti, at man kundi risikera at verða biðin um at mussa onkran. Í fyrstani skuldi man mussa á kjálkan, so bleiv tað til at tað skuldi mussast á munnin, og eldri man bleiv, við opnum munni.
Eg minnist enn, at eg sat inni undir einum jakka saman við einum, ið var eitt ár eldri og ristist sum eitt bókablað, meðan eg blundandi spískaði munnin, og bíðaði. Mussurin var onki at reypa av, bara nakað sum skuldi blíva yvirstaðið. So kundi man fnisa saman við hinum vinkonunum og fortelja, hvussu kiksað alt var inni undir jakkanum. Ein av vinkonunum kundi fortelja okkum aftaná, at tann sum hon hevði mussast við, hevði verið so mikið at sær komin, at tungan hevði streifað hennara. Tað var heita evnið í langa tíð millum genturnar. Tað var alfahannurin, hann sum kundi finna uppá meiri enn man var klár til. Og tó.
Eitt tað villasta eg fann uppá sum 14 ára gomul var, at skifta um jakka við ein drong, tá vit fylgdust. Ikki tí at tað nakrantíð bleiv meiri enn at ganga í jakkanum hjá honum, tað var nokk eitt sindur djarvt at man tordi tað, bara tað at lata seg í eitt plagg sum ein drongur átti. Tað, at jakkin luktaði av honum, var heldur ikki býtt. Hendan glíðandi gongdin, frá at vera barn til at koma í pubertetin, gekk passaliga seint til at eg og mín heili kláraðu at fylgja við.
So er spurningurin: Hvat hendi?
Klumman, næstu ferð ;o)


text:
Tað eru hópin av sonevndum rótikassum á Facebook, har fólk seta ymiskt til sølu, men tann størsti er Rótikassin 24/7, sum hevur umleið 32.000 limir og 23.152 vørur á sølulista. Har eru atgongumerki, klæðir og annað mangt – og onkuntíð seta fólk makarnar til sølu fyri stuttleika.
– Tá tann stóri rótikassin hjá Dals varð fluttur av Facebook yvir á eina heimasíðu, helt eg, at fólk manglaðu eitt stað á Facebook til sølu og keyp, og tískil byrjaði eg Rótikassan 24/7. Hugskotið til navnið kom av, at eg vildi leggja dent á, at hesin altíð var opin og ongantíð fór at steingja.
Tað sigur Bárður Romario, sum hann kallar seg á Facebook, og sum umsitur stóra Rótikassan, sum hetta fyribrigdi at keypa og selja á Facebook nevnist. Tað finnast hópin av øðrum, men tann mest kendi man vera tann hjá Bárði Romario.
Spakuliga gongd á
Avloysarin hjá Dals á Facebook fekk tó ikki nakra stóra undirtøku beinanvegin, men sum fráleið kom ferð á.
– Eg minnist, at tá summarið 2013 nærkaðist, komu alt fleiri umbønir, og orsøkin var ovurstóri áhugin at fáa fatur á festival-atgongumerkjum. Og árið eftir var aftur gravgangur eftir atgongumerkjum, hesaferð til dystir hjá fótbóltslandsliðnum, sigur Bárður Romario.
Lesið meira í blaðnum


text:
Ragnar Nystøyl frá Kontali analyse og Rúni Dam frá Avrik høvdu hvør sína framløgu um ávíkavist búskaparligu og lívfrøðiligu gongdina í havbúnaðinum. Greitt varð m.a. frá orsøkini til høga laksaprísin í fjør, sum var eitt minkandi útboð á heimsmarknaðinum. Roknað verður við einum avmarkaðum vøkstri í útboðnum í 2017.
Kjell Bjordal, ið hevur drúgvar royndir í norsku alivinnuni legði fram um ta stóru kostnaðarøkingina í sjógvalingini. Boðskapurin hjá honum var, at tað er alneyðugt at avmarka kostnaðarøkingina í sjógvalingini, fyri at varðveita kappingarførið við aling á landi. Kostnaðurin av at ala á landi minkar støðugt, og um tað loysir seg betri at ala á landi, verður framleiðslan sannlíkt plaserað nærri høvuðsmarknaðunum í Asia og USA.
Hans Bjelland, granskingarleiðari hjá SINTEF legði fram um teir nýggju alihættir, sum granskað verður í, og sum verða royndir nú og í komandi árum. Talan varð bæði um afturlatnar eindir á sjógvi og landi og aling á meira harðbalnum økjum.
Fleiri framløgur vóru um bardagan móti laksalúsini. Fyrst løgdu Gunnvør á Norði og Kirsten Eliasen frá P/F Fiskaaling fram ymisk viðkomandi úrslit frá gransking og royndum. Kirsten greiddi serliga frá teimum lúsateljingum, sum Fiskaaling ger og Gunnvør greiddi m.a. frá um spjaðing av laksalúsini.
Lisbeth L. Joensen og Kristian M. Dam frá Bakkafrost, Marjun Wilhelm frá Hiddenfjord og Gudny Vang frá Marine Harvest løgdu síðani fram um tær royndir, sum alifeløgini hava gjørt sær í stríðnum móti laksalúsini. Felags fyri framløgurnar var, at farið verður frá kemiskum og medisinskum viðgerðum til fyribyrging og aðrar viðgerðarhættir. Feløgini leggja í staðin dent á fyribyrgingarhættir sum at framleiða størri smolt, so fiskurin skal vera styttri tíð í sjónum, á lúsakjúrt og á rognkelsi, so lúsatalið verður hildið á lágum støði. Um neyðugt verður við viðgerð, eru viðgerðarhættirnir í størri mun feskvatnsviðgerð, viðgerð við heitum vatni og mekanisk avlúsing.
Fiskaaling legði eisini fram 4 “brellbitar”, sum vóru heilt stuttar framløgur. Elin D. Samuelsen legði fyrst fram um biofiltur á smoltstøðum. Í resirkuleringsanleggum hevur vatngóðskan avgerandi týdning, og í hesum sambandi spæla biofiltur ein stóran leiklut. Ása Jacobsen legði fram um týdningin av at fiskurin verður væl reinsaður. Hon greiddi frá hvussu flakagóðskan ávirkast, um hetta ikki verður gjørt. Ása Johannesen legði fram um sodning av laksalúsum í rognkelsismagum. Kanningarnar geva ábendingar um, at hvørt rognkelsi kann eta knapt 100 laksalús um dagin. At enda legði Bogi Magnussen fram um eina nýggja app sum er ment fyri Fiskaaling, og sum vísir rákið kring firðirnar. Hetta kann vera eitt hent amboð at hava hjá alarunum kring landið. Appin hevur fingið heitið Rák og kann heintast ókeypis á App Store og Google Play.
Dagurin endaði við, at ein stuttur filmur um føroyskan laksaútflutning varð vístur, og síðani vóru úrslitini fyri bestu smoltstøð og bestu alistøð á sjónum løgd fram.
Aliráðstevnan verður hildin aftur í 2018 um mánaðarskiftið februar-mars.
Les eisini: Marine Harvest besta úrslit fyri smoltstøðir og alistøðir á sjónum í 2016


text:
Ragnar Sigrunarson skrivar um Bónusyrkingar í Dimmalætting 10.11.17: “Samleiki og sorgarleikur”
Undir yvirskriftini “Samleiki og sorgarleikur” skrivar Ragnar ummæli um yrkingasavnið Bónusyrkingar eftir Andra Snær Magnason, sum Sanna Andrassardóttir hevur føroyskað. Hann kallar bókina “eitt forkunnugt ískoyti til føroyska skaldskaparkostin” men hevur tað fyrivarnið, at hann heldur skaldið vera fyrst og fremst umhvørvisverndara, og at umhvørvishugsjónirnar partvíst eru sjónskari enn skaldskapurin í bókini. Men hann bendir eisini á lýriska styrki í savninum og tekur eitt nú hetta dømið:
UNDURVERK
Fræini spíraðu tá hon nart við músli-
pakkan so fangið fyltist av sólblómum
sum hon kastaði á gólvið fyri at sleppa til
frystiboksina sum tiðnaði og fyltist av vatni
har silvurrroðslaðar hýsur svumu í ring
og hillarnar fingu leyv og skutu røtur
ígjøgnum gólvklædningin meðan lambstjógv
sameindust við ryggjastykki og seyðarhøvd og runnu
jarmandi runt í handlinum tá hon skræddi draktina
av sær og hvarv inn í tann tjúkka skógin
Ummælarin rósar týðaranum fyri væleydnaða tillaging, tá ið hon nýtir “Hugo” úr væl kendu yrkingini eftir Jóanes Nielsen, tá ið hon skal føroyska eina “hýsuveiðandi erkitýpu”, sum hann sigur, í regluni “eg takki tær Hugo fyri hýsuna.” Eisini bendir hann á, at savnið hevur í støðum eina hugvekjandi javnvág millum sjálvspei, svartan humor og sorgblídni, og hann heldur, at savnið yvirskipað snýr seg um samleika – “tú ert tað, sum tú etur...”
- Skrivað hevur | Turið Sigurðurdóttir
- Dagfesting | 11.11.2017
- Bólkur | Ummæli